19:37 28 Май 2020\n10:08 25.01.2020 Ҳавола олиш\n27 январ - Холокостни хотирлаш куни, у 2005 йилда БМТ Бош ассамблеясининг резолюцияси билан таъсис этилган.\nИсроилда бир қатор тадбирлар бўлиб ўтди, хусусан, "Холокост хотирасини сақлаймиз, антисемитизмга қарши курашамиз" халқаро форуми. Польша ва Болтиқбўйи давлатларининг президентлари бу тадбирга ташриф буюриш орқали ўз ҳурматини бажо келтирмаганлари ажабланарли эмас, Украина президенти Зеленский Исроилга учиб келган бўлсада, Бутунжаҳон Холокост Форумида қатнашмади. Гап бу ерда ушбу мамлакатларга хос антисемитизмда эмас.\nПоляклар ва прибалтлар бирдамлиги, шунингдек уларга яқин бўлган Украина позицияси, авваламбор уларнинг тарихга бўлган муносабати билан изоҳланади. Бу давлатларнинг барчаси русофобия билан заҳарланган ва шу аснода улар фашистлар Германиясининг мағлубиятини битта оккупацияни бошқасига - немисникидан советникига ўзгариши билан изоҳлашга ҳаракат қилмоқдалар. "Икки фронтда уруш" ҳақидаги тезис, "икки тоталитар режимга қарши" Варшава ва Вильнюс, Рига ва Таллинни, шунингдек уларга қўшилган Киевни бирлаштиради.\nШубҳасиз, савол туғилиши мумкин: Холокостнинг бунга нима алоқаси бор, яъни фашистлар томонидан яҳудийларнинг оммавий қирғин қилиниши? Улар урушда қатнашган халқларнинг тарихий хотираларида қандай иштирок этадилар?\nХолокост тарихни қайта ёзишга рухсат бермайди\nГап шундаки, афсонавий "совет оккупацияси" хотираси радикал миллатчи мафкурани тан олган Польша, Болтиқбўйи ва Украина русофобларини бирлаштирганидек, Холокост урушнинг ҳақиқий хотирасини шарафлайдиган одамлар ва давлатларни бирлаштиради.\nЯҳудийлар Ёвузлик ўқи ёки Бирлашган Миллатлар Ташкилотининг фуқаролари бўлишидан қатъи назар, улар армияда хизмат қилганми ёки йўқ қатъи назар ўлдирилган. Улар жинси ва ёшидан қатъи назар ўлдирилган ва яҳудийлар бутун Европада яшаганлиги сабабли, ҳамма жойда ўлдирилган. Нацистлар бошқаруви атиги бир неча кун ҳам ўрнатилган ҳар бир мамлакатда қурбонлар бор.\nИккинчи Жаҳон урушининг баъзи воқеаларини талқин қилиш ҳар бир мамлакатда ҳар хил бўлиши мумкинлигига қарамай (масалан, инглизлар учун Дюнкиркни эвакуация қилиш Сталинград жангидан кўра муҳимроқ), барчанинг Ҳолокостга муносабати бир ҳил. Уруш ғолиблари ва ютқазганлар муносабатида ҳам фарқ йўқ. Ушбу фожиа, тарихни тўлиқ ўзгартиришни истаганларга йўл қўймайди.\nАммо Болтиқбўйи давлатларида, Варшава ва Киевда ҳукмронлик қилаётган режимлар ўз насл-насабларини Польша ва Болтиқбўйи давлатларининг урушдан олдинги режимларига, шунингдек Украинадаги бандерачиларга тенглаштирмоқдалар. Бу режимларнинг барчаси Гитлер билан бирдамландилар. Бу режимларнинг барчаси русофобиядан азият чекмоқда, ҳамма "Совет оккупацияси" ғоясини илгари сурмоқда, барчаси (кимдур расмий, кимдур ярим расмий), нимагадур Россия уларга бу "оккупация" учун товон пули тўлаши керак деб ҳисоблашади.\nУруш хотираси ушбу режимларнинг мафкуравий асосини бузади. Айниқса Холокост хотираси. Совет ва Германия тоталитаризми ўртасидаги фарқ йўқлиги мавзусида узоқ вақт давомида ҳар қанча баҳслашиш мумкин, аммо Холокостга бошиз урилгунга қадар. Аслида нацистлар бутун дунёда яҳудийларни қириб ташлашга ҳаракат қилганлар, СССР эса уларни қутқарди.\nЎтмишни унутиш келажакдаги фожиаларга олиб келади\nБундан ташқари, Холокост тарихига қизиққан ҳар қандай киши фашистларнинг концлагерлари тарихига дарҳол чўкиб, уруш охирига келиб яҳудийлар аллақачон уларда бўлган асирларнинг оз қисмини ташкил этганликларини аниқлайди (чунки уларнинг кўпчилиги дарҳол йўқ қилинган).\nВиждонли тадқиқотчи, Холокостдан бошлаши биланоқ, нацистлар режимининг нафақат антисемитизм, балки одамзодга қарши моҳияти ҳақида тез хулосага келади. СССРга қарши айбловларнинг нотўғрилиги тўғрисида тушунча пайдо бўлди, чунки Совет Иттифоқи Европа халқларини жигарранг вабодан қутқарди. Озод қилувчи ва халоскор оккупант бўла олмайди. У қотил билан тенглаша олмайди.\nШунинг учун нацизм устидан қозонилган ғалабада СССРнинг ролини тан олишни истамаган одамлар ва давлатлар доимо Холокост хотирасини ўчиришга ҳаракат қилишади. Бу нацизмнинг энг даҳшатли ва энг очиқ жиноятларидан биридир ва ғолибнинг қутқарувчи сифатида тутган ўрни ҳам бу ерда равшан.\nТарихий амнезия, русофобия ва антисемитизм бир-бирини қўлини ушлаб, бир-бирини тўлдиришади.\nШу сабабли, Владимир Путин Исроилда БМТ Хавфсизлик Кенгашига аъзо бўлган беш мамлакат раҳбарларининг жаҳон хавфсизлиги масалаларини муҳокама қилиш учун учрашув ўтказишни таклиф қилгани мантиқан тўғри. “Ўтмишни унутиш, таҳдидлар олдида ҳар томонга тарқалиш - даҳшатли оқибатларга олиб келиши мумкин. Биз нафақат уни тўғридан-тўғри айтишга, балки дунёни ҳимоя қилиш учун ҳамма нарсага тайёр бўлиш учун жасоратли ва шижоатли бўлишимиз керак ", деб таъкидлади Россия президенти.\nДрон ёрдамида тасвирга олинган бу видео икки суткада 14 миллион марта томоша қилинди. Фойдаланувчилар оптик иллюзиядан ҳайратга тушмоқда.


Тоғрайҳон фойдасини биласизми? — Фарғона шифокори\n14.06.2017 16.06.2017 fsh.uz\tбош оғриши, оғиздан сўлак оқиши, Терлаш, Тоғрайҳон, қабзият, Ҳайз\nДоришунос Мирзамир Мирзашарипов фойдали дамламалари ҳақида:\nҲайз бошланишидан олдин оғриқ пайдо бўлади, айниқса ҳайз бошланган дастлабки икки кунда аёл қийиналади. Бу ҳолат ҳайз ажралмаси пайдо бўлиши билан бошланиб, то ҳайз бутунлай тамом бўлгунига қадар давом этади. Терлаш, оғиздан сўлак оқиши, қабзият, бош оғриши, умумий қувватсизлик аёлнинг ҳолатини оғирлаштиради. Сифатли овқат емаслик, асаб-бузилиши, моддалар алмашинувининг издан чиқиши, жинсий аъзоларнинг чала ривожланиши ҳайз фунуцияси бузилишига олиб келади.\nЖувон шулардан шикоят қилиб, гинекологга борганида у анча-мунча дориларни буюради. Лекин шундай кунларда табиий неъматлар бўлмиш тоғрайхон (жамбил)нинг жонларига аро киришини хаёлларига ҳам келтирмайдилар. Тоғрайҳоннинг муаттар ҳиди руҳга қувват бериб, дилларни яйратади. Тоғрайҳоннинг тинчлантирувчи, микробга қарши, балғам кўчирувчи хусусияти бор, қадим замонлардан бери гинекологик касалликларни даволашда қўллаб келишмоқда.\nАгар ҳайз кўрган вақтда ярим стакандан тоғрайхон дамламасини ҳар куни 3 маҳал овқатланишдан 20 дақиқа олдин ичиб турилса, оғриқ босилади ёки бутунлай йўқолади. Жиғилдон қайнаши, ҳиқичоқ, кўнгил айниши, қусиш ҳам тўхтайди. Дамлама тайёрлаш учун 15 грамм 3 ош қошиқ тоғрайҳонни идишга солиб, устига 0,5 литр қайнаган сув қуйиб, идишни идишда қайнаб турган сувга 15 дақиқа солинади. Кейин сузиб ҳароратида 15 дақиқа қўйиб қўйилади.\nҲомиладор аёлларга тоғрайҳон мумкин эмас, чунки абортив хусусияти бор.\n30 грамм тоғрайҳонни 1 литр қайнаб чиққан сувга солиб 2 соат дамлаб қўйинг. Сузиб 50 грамм асал қўшиб, яхшилаб аралаштиринг. Ҳар куни овқатлангандан кейин чорак, ярим стакандан ичиб турсангиз яхши бўлади. Совутгичда сақланг.\n← Меҳнат мигрантлари-касаллик сабабчисими?\nДиққат, болаларда ўткир ичак касаллиги →\n04.12.2018 fsh.uz 784\n01.03.2019 fsh.uz 737\n18.05.2018 fsh.uz 2 020


Суданнинг собиқ президенти: “Саудия Арабистонидан миллионлаб доллар олганман” | Azon.uz - Ахборот-таҳлилий портал\n1417 08:35 20.08.2019\nКоррупцияда айбланаётган Суданнинг собиқ президенти Умар Башир Саудия Арабистонидан 90 миллион доллар олганини эътироф этган, дея хабар бермоқда “Евроньюс”.\nСуданни ўттиз бошқарган Умар Башир апрель ойида ағдарилганидан кейин уйидан 130 миллион доллар нақд пул топилган эди. Унинг суди пойтахт Хартумда бошланган. Башир коррупция, ноқонуний равишда катта миқдорда хорижий валюта сақлаш, терроризимни молиялаштиришда айбланмоқда.\n2008 йилнинг 21 июлида Халқаро жиноят суди Дарфурда геноцид уюштириш айблови билан Умар Баширни ҳибсга олишга ордер берган. Суданни бошқариб турган Муваққат ҳарбий кенгаш собиқ президент халқаро судга топширилмаслигини ва ўз юртида судланиши маълум қилган.\nУмар Башир Судан Саудия Арабистони


Myday жамоаси томонидан 15 ва 16 декабрь кунлари соат 11:00дан 17:00га қадар пойтахтимизнинг энг яхши дизайнерлари ва брендлари иштирокида AUTOGRAPH арт-галереясида бўлиб ўтадиган Myday pop-up store Янги йил Ярмаркаси ҳақида эълон қилишдан мамнунмиз.\nУлар орасида: Underground, Elysee Parfumerie, Moel Bosh, Книжная полка, GanyaUsman, Тамилла Убайдуллаева, Зилола Хамидова (Zi), Proba, Latutunya, I&I, Soul, The Mix, Taisiya Chursina, Азиза Кариева, Family Hope ва бошқалар.\nЯнги йил Ярмаркасининг «ўзига хос» иштирокчилари сизларга бир жойнинг ва бир вақтнинг ўзида янги йил совғалари билан боғлиқ ташвишдан қутулиш имконини таклиф қиладилар. Замонавий либослар ва аксессуарлар, уй учун буюмлар ва безаклар, ўйинчоқлар ва болалар учун китоблар.\nMYDAY SPECIAL журналига бор йўғи 150 000 сўмга обуна бўлинг ва MDX клубининг вақтинчалик картаси билан махсус нархлардаги харидларни амалга ошириш имкониятига эга бўлинг.\nСизларни Food-corner’да хушбўй қаҳва ва ширинликлар, пультда – энг талабгир диджейлар, марказий стендда эса таниқли ўзбек брендлари ва MYDAYдан йилнинг энг яхши ва ёрқин ҳодисаларига бағишланган қўшма коллекция кутмоқда.\nБАЙРАМ СОВҒАЛАРИ БИЛАН БАЙРАМОНА ЎЙИН ҲАМ!\nКАРТАНИ КЎРСАТИНГ ВА БАРАБАННИ АЙЛАНТИРИНГ!\nЕгор Крид концертига икки кишилик чипта\nNew Balance совға сертификати\nTHE MIX АКСЕССУАРЛАРИ\nM&D Choice Award мукофотга соҳиб ресторанда икки кишилик кечки овқат\nLayner дам олиш масканида янги йил таътили\nMDX клубининг йиллик картаси\nВа бошқа кўплаб совғалар сизники бўлиши мумкин!\nЮтуқли ўйин ўтказилиш вақти ва манзили: Миробод тумани, Отатурк кўчаси, 1 уй, 15-16 декабрь кунлари соат 11:00 дан 17:00гача. Ўйин қатъиян MDX клубининг картасини ёки вақтинчалик карта ҳамда Myday Special журналига обуна тўлови (бир йилга 150 000 сўм) амалга оширилганлиги ҳақидаги чекни кўрсатганда, барабандан соврин кўрсатилган купон-чипта олиш орқали амалга оширилади. Ҳар бир обуначи бир марта ютуқли ўйинда қатнашиш имконига эга. Купонда кўрсатилган ютуқ ёки уни олиш учун сертификат ўйин ўтказилган жойнинг ўзида совриндорга топширилади. Ютуқлар сони ташкилотчи томонидан ҳал қилинади, лекин кўрсатилган совринлардан камида биттадан бўлади.\nMDX Клуби картасининг соҳиби (исми кўрсатилган) ярмарканинг барча кунларида барча табирларга 4 кишилик жамоа билан (12 ёшгача бўлган болаларни ҳисобга олмаганда) қатнашиш ҳуқуқига эга, картани кўрсатган ҳолда дизайнер ва брендларнинг корнерларида чегирмадан фойдаланишлари, ичимлик ва газакларни, жойида кўрсатилган қоидаларга кўра олишлари мумкин. Мазкур ютуқли ўйин Myday Special журнали обуначилари ва MDX Клуби карталари соҳиблари ўртасида реклама рағбатлантириш акцияси бўлиб, фойда кўриш мақсадини кўзламайди.\nФақатгина MYDAY SPECIAL журнали обуначилари ва MDX Клуби картасининг соҳиблари бизнинг Янги йил Ярмаркамизда қатнашиши мумкин.\nMyday pop-up store барча тадбирлари билан бу ерда танишинг.\nCinara's мажмуасида уч кун давомида бўлиб ўтган myday pop-up fest фестивали ҳақида батафсил.\nНашр санаси: 05-12-2018


Президент: «Мен ҳам Наманган боғларига дам олгани келай, 4-5 соат мажлис қилишга мажбур бўлмайлик» - Namanganliklar.uz\nНаманганда халқ депутатлари вилоят кенгашининг навбатдан ташқари сессиясида қатнашаётган Шавкат Мирзиёев келажак режалари ҳақида гапирди.\nKun.uz мухбири хабарига кўра, президент одамларни иш билан таъминлаш бўйича маъруза қилган бош вазир ўринбосари Жамшид Қўчқоровга шундай деди:\n«Ҳар келганда 4-5 соатлаб мажлис қилишга тўғри келади. Доим куни билан юриб, ярим кечаси дам олгани кираман, эрталаб яна бошқа масалаларни ҳал қилиш учун юриш керак. Мен ҳам Наманганнинг боғларига дам олишга келишни истайман. Бунинг учун бугун олдимизга қўйган вазифаларни сидқидилдан бажаришимиз керак», – деди президент.\n2 518 Ko'rishlar


17.01.2018 17:29 | Клублар\nЖамоа тайёргарликни ўтган йил декабрь ойининг ярмида бошлаган. Дастлабки йиғин 14-29 декабрь кунлари Тошкент вилояти тоғли ҳудудида жойлашган “Олтин Олма” мажмуасида ўтказилди. 18 декабрь куни футболчилар Чирчиқда ЎФФ томонидан талаб этилаётган тест нормативларини топширди.\nЖамоа режасига кўра, мавсум бошлангунига қадар 4 босқичдан иборат йиғин ташкиллаштирилади. Иккинчи йиғин 4 январдан Туркиянинг Анталия шаҳрида давом эттирилмоқда. Учинчи йиғин ҳам айнан шу шаҳарда, 2-18 февраль кунлари ташкиллаштирилиши белгиланган. Сўнгги йиғин Тошкент шаҳрида 20 февралдан биринчи тур ўйинига қадар бўлиб ўтади.\nЖамоа хориж йиғинидаги илк ўртоқлик учрашувини 10 январь куни Бишкекнинг "Дордой" жамоасига қарши ўтказди. Қизиқарли кечган учрашувда АГМК 2:1 ҳисобида ғалаба қозонди. Олмалиқликлар 15 январда ўқув-машғулот йиғини режасидан ўрин олган иккинчи ўртоқлик ўйинида майдонга тушди. Бунда АГМКга Руминия 1-лигасида 8-ўринда бораётган "Политехника Иаси" жамоаси рақиблик қилди. Туркиялик ҳакам Кемал Дейер бошқарган баҳсда вакилларимиз 1:2 ҳисобида мағлубиятга учради.\nАГМК йиғин якунига қадар яна учта ўртоқлик учрашуви ташкиллаштиришни режалаштирган. Булар - 19 январда “Шахтёр” (Қозоғистон), 23 январда “Конкордиа Сиажна” (Руминия), 27 январда “Спартак Суботица” (Сербия).\n2017 йил якуни бўйича жамоани Раҳматулло Бердимуродов, Шавкат Муллажонов, Ислом Иномов, Яҳё Рўзиев, Азизбек Суюнов, Виктор Клишин, Шота Григалашвили, Фарҳод Мусабеков, Игорь Йелич, Вусал Магеррамов, Аброр Каримов тарк этишди. Шартномаси якунланган бир қатор футболчилар билан эса қайта битимлар имзоланди.\n2018 йилги мавсумда жамоа шарафини ҳимоя этиши мумкин бўлган бир қатор футболчилар жамоа машғулотларида иштирок этмоқда. Жумладан, хорижлик футболчилар ҳам. Антон Землянухин (Қирғизистон), Владимир Бубанья (Земун, Сербия) шулар жумласидан. Машғулотларда қатнашган ва ўртоқлик учрашувларида майдонга тушган Сербия фуқаролари Марко Радосавльевич ва Никола Ашчерич эса мураббийлар ишончини оқламади.\nМавсум бошлангунга қадар тахминан 10 нафарга яқин футболчи жамоага қўшиб олиниши мумкин.\nАГМК JOMA билан ҳамкорликни давом эттиради. Бу йил жамоа раҳбарияти томонидан тасдиқланган логотип сингари сариқ ва қора ранглардаги либослардан фойдаланади.


Коронавирусга чалинганлар сони 46 нафарга етди\n12 апрел 2021, Тошкент вақти: 07:38\nЎзбекистонда коронавирус инфекцияси тасдиқланган кишилар сони 46 нафарга етди. Бу ҳақда Соғлиқни сақлаш вазирлиги матбуот хизмати маълумот тарқатди.\nССВга кўра, “хорижда бўлиб қайтган яна бир фуқарода коронавирус инфекцияси аниқланган”.\nВазирлик инфекция юқтириб олган шахснинг қайси мамлакатдан, қачон, кимлар билан қайтганига аниқлик киритмаган. Бу шахснинг аввал карантинда бўлган-бўлмагани ҳам ҳозирча маълум эмас.


Одил Аҳмедов Республикадаги илк хусусий футбол академиясини очди\nСпорт 20:25 / 30.08.2019 24657\nНаманган вилоятининг Тўрақўрғон туманида «Одил Аҳмедов футбол академияси» иш бошлади.\nУнинг тантанали очилиш маросими чинакам байрамона руҳда ташкил этилди. Маросимда Наманган вилояти ҳокими Хайрулло Бозоров сўзга чиқиб, академия ишига омад тилади.\nФутбол академияси талантли ёш спортчиларни Европа тизими асосида тарбиялашни мақсад қилган. Масканда иқтидорларни бугунги дунё футболи даражасидаги ўйинчилар этиб тайёрлаш учун кўҳна қитъанинг етакчи мутахассислари ёрдамида футбол сирлари ўргатилади.\nАкадемия мураббийларига Италия футбол университетининг етакчи мутахассислари ўз тизимлари асосида иш олиб бориш бўйича услубий дастурини тақдим қилишган. Улар болалар билан айнан шу дастур доирасида иш олиб боришмоқда.\nНоябрь ойида футбол академиясига Италия футбол университети директори ва мураббийи Даниэль Андреоцци ташриф буюради. У икки ҳафта давомида дастур бўйича олиб борилаётган ишлар билан танишади.\nСараланган мураббийлар гуруҳи ўзбек футболида маълум ютуқларга эришган футболчилардан ташкил топган. Ўзбекистон ҳудудидаги ёш иқтидорларни кашф қилишни ўз олдига мақсад қилган «Одил Аҳмедов академияси» айни пайтда еттита вилоятда иш олиб бормоқда.\nАкадемиянинг асосий мақсади – ўзбек футболчиларини жаҳон футболи даражасида тарбиялаб, уларнинг хизматини чет эл клубларига тақдим қилишдир.\nАкадемия октябрь ойида халқаро турнир ва ёш футболчилар ўртасида «Водий лигаси» мусобақасини ўтказишни режалаштирган.\nОчилиш маросимида вилоят ҳокими Хайрулло Бозоров ва Одил Аҳмедов стадион дарвозасидаги рамзий лентани кесиб, дарвозага тўп йўллашди.\nШундан сўнг майдонда «Одил Аҳмедов академияси» мураббийлари ва «Навбаҳор»нинг ўтмиш юлдузларидан ташкил топган жамоалар ўртасида футбол баҳси ўтказилди.\nОта-оналарни, “футбол академиясида ўқитиш пуллик бўладими?”, деган савол қизиқтириши тайин. Бу саволга лойиҳа муаллифларидан бири Нодирҳўжа Юлдашев қуйидагича жавоб берди: “Академияда иккита, “А” ва “Б” таркиб билан машғулотлар олиб борилади. Ҳозирча бизда “А” таркиб бутунлай бепул шуғуланмоқда. Куз ойларида Италия футбол университети мутахассислари келганида, Европа тизимида қандай бўлса, ўша амалиётни қўллаймиз. Хусусан, “Б” таркиб бюджет-шартнома асосида шакллантирилиши кўзда тутилмоқда”.\n23:39 / 19.01.2021 1325\n23:38 / 19.01.2021 3212


“Гадоларни йўқ қилмоқ учун унинг иқтисодий аҳволини таъминлаш лозимдур” « Ўзбекистон Халқ Ҳаракати\n22 July 2016 - 7:00\nГап Амир Темурга келиб тақалди. Бу зотни бугун эринчоқ одамгина мақтамайди. Тузум ҳам тинмай улуғлаб турибди. Аслида ҳам шундай – Амир Темур дунё тарихида ўчмас из қолдирган жуда оз сонли инсонлар қаторида туради! Оламшумул ишларию одатусти тутимлари билан кишилик жамиятлари тарихида ўхшаши кам шахс!\nУшбу бобга хулоса ўрнида айрим манбаларда Амир Темур ўз қўли билан ёзган деб тахмин қилинадиган “Мен – фотиҳ Темур” асаридан икки кўчирма келтирилса, узукка кўз қўйгандай бўлади, деб ўйладим. Кўчирмаларни шарҳлаб ўтирмадим. Онглига ишора етади.\nМаълумки, ҳар бир ҳукуматнинг қонунлари бор. Бу қонун ёлғиз менда эмас, бутун дунё бўйинча тасдиқ этилиб юргузулгандир. Масалан, ҳар бир давлат аҳолиси ўз ҳукуматига эҳтироман унинг амру фармонларини ҳам тутушлари, халқнинг мол, пуллари, тинчлигини ҳам ҳурмат қилишлари лозимдурки, мабодо баъзи бир ашрор (ёмонлар) исён қилиб, халқнинг пул-моли, ирзи-номусларига таарруз еткузмасун. Агар шундай бўлган ҳолда исённи бостириш ҳукуматнинг вазифасидур. Буни адо қила олмаган ҳукумат халқнинг хизматига барпо бўлмай, ўша ашрорга йўл бергувчи жонсиз бир давлат эътибор қилинадур.\nБу кунда маош дафтарларимда исмлари ёзилган, иш қилсун-қилмасун, маошлари узулмай юруб турган уч минг нафар жаллодим бор. Менинг ёки ҳокимларнинг амри билан мужримларга (жиноятчиларга) шулар жазо беради. Бундан чиққан натижа шулдурки, бир киши Анқарадан Самарқандга қимматбаҳо моллари билан жўнаса, улар ясовулсиз, оддий юруш билан тинч омон юра олар эди. Йўллардаги қароқчи, бўланггилардан омонлиғини таъмин этиб қўйганман. Ҳеч бир одам у карвонларнинг молига ёмон кўз билан қараёлмайди. Яна бир мисол: бир табоқ олтунни бир кичкина боланинг бошига қўйуб, Шарқдан Ғарбга, Шимолдан Жанубга йўлланса, орадан йиллар ўтади, кичкина бола болиғ ҳам бўлади (балоғатга етади), аммо бошидаги олтуннинг бир донасига-да нуқсон етмайди. У болани алдаб ёки зўрлик ишлатиб олтунини олғувчи одам менинг қўл остимда бўлмайди. Ҳеч ким эшитдими, менинг қўл остимдаги ерлардаги бир шаҳарда бир дўконнинг ўғирланганини? Ёки қайси бир кишининг уйига ўғри босиб кирганини? Бу каби жарималар эшитилмаганининг сабаби ҳам мен тутган (қаттиққўл) усулнинг тўғри эканини исботлайди. Мен фотиҳликка эришишимдан илгари ҳам ўғри-қароқчиларга қарши чора кўруш, доруғаларнинг очиқ кўзли бўлишлари учун зўр ташаббус қилганман. Чунончи, бир доруға (ҳоким) шаҳар амниятини ўз устига қабул қилиб олдими, у қуруқ номга вазифахўр эмас, балки масъулиятли бир ўрунда турганини билмоғи, кеча-кундуз ўз вазифасининг ижросида огоҳ бўлмоғи лозимдур. Агар бир ўғирлик ҳодисаси зоҳир бўлса, ҳаммадан аввал доруғанинг ўзи масъул тутулади. Ўғри топилмаса, доруғанинг қўли кесилиб, ўғрининг ўрнига ўзи жазоланади. Кўп тажрибалар билан исботи кўрулган эдики, доруға ўғри билан бирикмаса ё ўз вазифасига эҳмол қилмаса (бўш қарамаса), ўғрилик воқеъ бўлмайди (Биз ажратиб кўрсатдик. – Н.М.Р.). Шунинг учун доруғага ҳам жиддий масъулият қўйулиши билан кенг вилоятларимнинг ҳеч бир жойида ўғри, қароқчи қолмади.\nСўнгра мамлакатни хунук кўрсатувчи омилнинг яна бири гадоликдур. Гадоларни йўқ қилмоқ учун унинг иқтисодий аҳволини таъминлаш лозимдур. Бу нуқтани назарга олиб, мустаҳиқ гадоларни етарли ҳолда маош билан таъмин этдим. Бу жумла орасига кирган ожизлар, кўр, чўлоқ, қарилик сабаби билан ишдан қолганлар, иқтисодий аҳволи ночорлардир. Яна бир турли гадолар бордурки, пул-моли бўлатуруб гадоликни ҳунар қиладур. Буларга ҳам жиддий амр билан огоҳлик бериб, гадоликни касб қилувчиларга ёки мендан маош олиб туруб яна гадолик қиладурғонларга раҳмсиз ҳолда жазо беришимни билдириб қўйдим. Ишлашга қудрати етган гадоларни иш ва ҳунар билан таъминлаш чорасини кўрдум.\nЯна бир табақа пайғамбарзодалар ҳам бор, уларнинг ҳам нубуват оиласига етишадурғонларини маош билан таъминладим. Мендан илгари ўтган мусулмон ҳокимлари бунга кўз солмагандур. Баъзи иқлимларда ўн минглаб одам “қувти ло ямут” (куни ўтиб туриши) учун гадолик қилгандур. Мен эса, шариат амрига мувофиқ, пайғамбаримизга насаб билан эришганлар учун хазина молининг бешдан бирини айириб қўйиб, шу маблағ билан уларни гадоликдан қутқардим. Ва байти Расулуллоҳга қилинадурғон эҳтиромимни ўз ерига еткуздум.\nИлгари вақтларда ҳукуматларга қарашли қора сурон ва гизма (ясавулбоши, туман бошлиғи)лар халқнинг устига юк бўлуб яшар эди. Ҳатто емакларини халқдан олур эди. Мен бундай ишларнинг йўлини қатъиййан тўсуб, етарли маош бердим. Мабодо бирортаси эски феълини қилғудек бўлса, унинг рутбасига эътибор бермасдан ўлум жазосини бердим.\nСўнгра аскар ва зобитларим дўконлардан олган ашёларининг пулини бермаса ёки белгиланган нархдан кам берган, сотувчини норози қилган бўлса, шикоят келиши ҳамон ўлумга буюрдим. Шу йўсинда тартиб ўрнатиш билан юртлар обод, халқ тинч ва ором билан ҳаёт кечирди.\nЭй ўғулларим! Мен сизларга васият қиламанки, мендан кейин қайси бирларингиз салтанатга эришсангиз, қароқчиларга, доруғаларга, гизмаларга ҳушёр бўлинглар. Булар ҳукумат маъмури бўлсалар ҳам, ўғри-қароқчилар билан тил бириктиришлари кўп кўрулган тоифалардандурлар. Агар буларга ўлум жазоси берилмаса, бутун давлатни барбод қилишлари мумкиндир.\nСўнгра гадоликни касб қилиб олганлар бордур. Буларга ҳам раҳм қилманглар. Уларнинг ўрнига пайғамбар авлодларини, уламоларни, шуароларни ва ҳунар арбобларини эҳтиром қилинглар ва ҳимоя қилинглар. Шароб ичмоқдан парҳез қилинглар. Чунки шароб уммул-хабоисдур (ёмонликларнинг онасидир). Агар шаробхўрликка ўрганиб қолсангизлар, вилоятларимиз қўлдан кетадур…


ОАВ: Иши якунланган VI чақирилиш тўйхонага тўпланди | ҚИРҒИЗИСТОН ЯНГИЛИКЛАРИ\nОАВ: Иши якунланган VI чақирилиш тўйхонага тўпланди\n29 июлда Жогорку Кенешнинг депутатлари навбатдан ташқари сессиясини якунлаб, таътилга чиқишди.\nСессияни ёпиш вақтида парламент раиси Талант Мамитов депутатлар пандемия шароитида иқтисодни барқарорлаштиришга йўналтирилган жиддий қонунларни қабул қилишганини айтди.\nВидео Kaktus.media. нашри\nСессия ёпилгандан кейин бир қанча ОАВлари халқ вакиллари ишини якунлагани сабаб пойтахтдаги ресторанларнинг бирига банкетга йиғилишганини билдиришди.\nKaktus.media нашрининг маълумоти бўйича, парламент депутатлари Rixos Hall ресторанига йиғилишган. Видеода қимматбаҳо 30га яқин машина ресторан ҳовлисига йиғилганини кўриш мумкин.\n«Спутник Кыргызстан»нинг маълумоти бўйича, депутатлар Жогорку Кенеш спикери Талант Мамитовнинг таклифи билан йиғилишган. Депутатлар йиғилган жойда олинган видеони «Акипресс» нашри ҳам эълон қилган.\nБиринчи марта банкет бўлиши эмас\nБу халқ вакиллари парламентнинг иши якунлангани сабаб йиғилишгани биринчи банкет бўлиши эмас. Бундай тадбирни олдинги депутатларга президент Садир Жапаров ҳам ташкил қилган.\n27 июлда Жапаров депутатларни давлат резиденцияга чақирган. Чақирилган депутатларнинг айримлари журналистларга берган интервьюсида учрашувнинг мақсадини билишмаслигини айтишган.\nБироқ бошқа депутатлар президент уларни чақирилшнинг иши тугагани сабаб чақирганини айтишган. Депутат Жанар Акаев ҳамкасбларининг ҳаракатларини танқид қилиб, президентнинг қабулини «давлат коррупцияси» деб атаган.\nҚабулнинг эртаси куни депутатлар «Ёлғон ва аниқланмаган маълумотлардан ҳимоя қилиш ҳақидаги» қонун лойиҳасини қабул қилишган. Шу билан бирга депутатлар «Сайлов ҳақидаги» қонунга ўзгартиришларни киритиш ва президентнинг бир қанча қонун лойиҳаларини қабул қилишган: «Маҳаллий ўз-ўзини бошқариш ҳақидаги», «Маҳаллий давлат маъмурияти ҳақидаги» ва «Давлат хизмати ва муниципал хизмат ҳақида».\nШунингдек депутатлар бу қонун лойиҳаларига қарши бўлиб, «Маҳаллий ўз-ўзини бошқариш ҳақидаги», «Маҳаллий давлат маъмурияти ҳақидаги» қонун лойиҳаларини ҳокимларга ортиқча ваколатларни бергани учун танқид қилишган.\nАввалги мақолаБоткен. Тожикистоннинг фуқаролари қирғиз амалдорларининг машинасига тош отди\nНавбатдаги мақолаКоронавирусдан 14 киши вафот этиб, 919 янги ҳолат қайд этилди


Latifa.uz — Қуролли кучлар резервидаги десантчилар ҳарбий машғулот йиғинларига жалб этилибдилар. Йўриқчи улар билан машғулот ўтказиб, парашют билан сакрашга оид йўл-йўриқлар берибди: — Аппарат бортидан сакраб чиққач, ҳалқани тортасиз. Бир оздан сўнг парашют гумбази очилади, ерга қўнасиз. Қўниш майдонида сизни автобус кутади. Автобусга чиқиб, яна шу ерга қайтиб келасизлар. Резервдаги десантчилардан бири сакраб, айтилганидек ҳалқани тортибди. Парашют гумбази очилмабди. Тошдай тез пастга тушиб бораётган ҳарбий ўзига-ўзи жаврармиш: — Ҳўш, парашют масаласида алдашди. Қани кўрайлик-чи, автобус кутиб туриши ростмикин!?\nҚуролли кучлар резервидаги десантчилар ҳарбий машғулот йиғинларига жалб этилибдилар. Йўриқчи улар билан машғулот ўтказиб, парашют билан сакрашга оид йўл-йўриқлар берибди:\n— Аппарат бортидан сакраб чиққач, ҳалқани тортасиз. Бир оздан сўнг парашют гумбази очилади, ерга қўнасиз. Қўниш майдонида сизни автобус кутади. Автобусга чиқиб, яна шу ерга қайтиб келасизлар.\nРезервдаги десантчилардан бири сакраб, айтилганидек ҳалқани тортибди. Парашют гумбази очилмабди. Тошдай тез пастга тушиб бораётган ҳарбий ўзига-ўзи жаврармиш:\n— Ҳўш, парашют масаласида алдашди. Қани кўрайлик-чи, автобус кутиб туриши ростмикин!?


Рифат Акрамхўжаев: "Биринчи голдан кейин устунлик биз тарафга ўтди" / CHAMPIONAT.asia\n09:50АПЛ. "Ньюкасл" - "Манчестер Сити" 3:4 0 09:45ОФК Кубоги-2021. "Олтин Асир" - "Хўжанд" 2:2 0 09:40ОФК Кубоги-2021. "Насаф" - "Олой" 4:0 0 09:37Бразилиянинг ЖЧ саралаши учун таркиби: 38 ёшли Дани Алвес ҳам чақирув олди 2 09:14Хиддинк коронавирусга чалинди. У июнь ойида Клювертдан терма жамоага ёрдам беришни сўради 2 08:55Olamsport: Фергюсон Хабибни қаттиқ ҳақорат қилди, UFC 262 турниридаги барча жанглар рўйхати ва бошқа хабарлар 0 08:34Ферран Торрес Мессидан ўтиб кетди 8 08:15А Серия. Бугун Шомуродов ва "Женоа" "Аталанта"га қарши ўйнайди 13 07:57Европа Суперкубоги Белфастдан Истанбулга кўчирилиши мумкин 2 07:37Гвардиола: "Асосийси - АПЛдаги ғалаба" 10 07:14АГМК "Бунёдкор"ни мағлуб этган ўйиндан ФОТОГАЛЕРЕЯ 0 02:00АПЛ. Голларга бой ўтган супер ўйинда "Манчестер Сити"нинг қўли баланд келди 4 01:10Дуглас Костанинг янги жамоаси номи маълум бўлди 5 00:50Конте: "9 йиллик қиролни ағдаргандан кейин ўзимизга баҳо бера оламиз" 5 00:32"Челси" Тухель билан шартномани узайтирмоқчи 2\nРифат Акрамхўжаев: "Биринчи голдан кейин устунлик биз тарафга ўтди"\n20 мар 19:56\nСуперлиганинг 3-туридан ўрин олган "Сурхон" - "Қўқон-1912" (1:1) учрашувидан сўнг мезбонлар бош мураббийи Рифат Акрамхўжаев ўз фикрларини билдирди.\n- Авваламбор, бутун Ўзбекистон аҳлини Наврўз айёми билан табриклайман. Ўйинга келадиган бўлсак, осон ўйин бўлмади, йигитларга раҳмат айтаман. Баҳона қилмоқчи эмасмиз, лекин охирги кунларда кўп йўл босиб ўтганимиз туфайли бизда чарчоқ аломатлари сезилди. Гол ўтказиб юборганимиздан кейин ўйин суръати ўзгариб, устунлик биз тарафга ўтди. Озгина омадимиз келганида, ютиб кетишимиз ҳам мумкин эди. Ёмғирли об-ҳавода стадионга келиб, бизни қўллаб-қувватлаб турган мухлисларга ташаккур дейман. Ўйлайманки, кейинги ўйинларда бундан ҳам чиройли ўйин кўрсатишга интиламиз.\n- Бошланғич таркибда деярли 2 ҳужумчи хизматидан фойдаландингиз. Учрашувнинг тахминан 30-дақиқаларига бориб, тактик ўзгаришни амалга оширдингиз. Бу нимани англатади?\n- Позицияларни ўзгартирганимизнинг сабаби – ўртада боғловчи ўйинчи топилмади. Шу боис Жасурни ўнгга, Исломни ўртага қўйдик.\n- 0:1 ҳисобида мағлубиятга учраб турганимизга қарамасдан, ёш ҳужумчи Муҳаммадали Абдураҳмоновни майдонга туширдингиз. Бу бўйича нима дея оласиз?\n- Сабаби ютқазаётгандик, 4-3-3 схемасига ўтдик. Ёш ҳужумчимиз ишончни оқлаяпти, У U21 жамоасида ҳам яхши ўйин кўрсатяпти,. Бугун ҳам "Қўқон-1912" ҳимоячиларини анча қийнади.\n- Элдор Бойматов қачон сафга қайтади?\n- У умумий гуруҳ машғулотларига қайтган. Худо хоҳласа "Сўғдиёна" билан ўйинга тайёр бўлади. Нуриддин Ҳасанов билан боғлиқ ҳолат эса ҳали сўроқ остида.\n- Жамоа ҳужумдаги якуний паллаларда нега қийинчиликка дуч келяпти?\n- Биласизми, ҳар бир жамоа мураббийига озгина ват керак. 1 ҳафта, 10 кун ёки 1 ой эмас. 2 ойдан сал ошган вақт давомида йигитлар шунчалик бир-бири билан келишиб ўйнашяпти. Энг кераклиси, йигитларда иштиёқ бор, лекин ҳаяжон сезиляпти. Охирги нуқтада сал ўхшамай қоляпти. Ўйлайманки, кейинги ўйинларда имкониятлардан фойдалана бошлашади.\n20 мар 19:58:45\nЁмонмас, ўйинни яхшилаш керак!\n20 мар 20:10:28\nРахбар акалар Шу Руфат акага йил охиригача шанс берингизлар. Ака шаффоф!!!\n20 мар 20:07:16\nБарселона & Сурхон\nМана 3 та тур ортда қолди. 3 та ўйинда хам Сурхон фақат чиройли ўймн қилиб берди. Рифат ака сизга ишонамиз биз\n20 мар 20:04:14\nРифат ака ўйинга гап йўқ. Ёш таркибни қисқа фурсатда шу даражага кўтардиз. Сизга қойил. Сурхонга кейинги ўйинларда омад.\n21 мар 00:54:16\nУйинда мазмун бор уйиндан уйинга кучайса жамоа 2 даврада кучли 3 ликка худо хохласа. Тренер респект юкори классга олиб чикинг жамоа уйинчиларни сизникулингиздан келади.\n20 мар 21:42:38\nРифат ака жамоадан факат кетиб колманг. Гап йук. Таркибни зур шаклантирдингиз. Факат хужумчи хужумда позиция танлашда адашяпти сал хужумда оксаб коляпти.\n20 мар 20:39:03\nF C SURXON\n20 мар 20:32:31\nEng quvorarlisi surxondaryolik yosh oyinchilar maydonda harakat qilishmoqda\n20 мар 20:08:17\nUtgan yili 2 uyinda ham yutqizganmiz bu yil esa yahshi faqat hujumda samara kam .Yaqin jarima zarbasini bubanyaga bering .uyin yahshi bollarga rahmad yanada kuchli uyin kutamiz\n20 мар 20:04:29\nRifat aka katta rahmad sizga ishonamiz\n20 мар 20:03:20\n20 мар 22:03:42\nМураббийга гап йўқ, фақат хужум чизиқда азгина нимадур етишмаяпти. Мурод жон жахди билан харакат қиляптию ўхшамай қоляпти. 14 рақамли хужумчида халиям хаяжон кучлилик қиляпти, кўриниб турипти оёғида мустахкам туролиши но хаяжонни енголмаяпти. Ёш хужумчи Мухаммада Алига кўпроқ имкон бериб кўриш керак.\nА так жамоа ўйинида мураббий имзоси яққол кўриниб турипти. Нима бўлса хам ишқилиб хеч бўлмаса мавсум охиригача кетиб қолмаса бўлгани. Ахир мураббий алиштириш бўйича Сурхон “чемпион” !\n20 мар 20:05:49\nКоманда нашей мечты хозирги "Сурхон"\n20 мар 20:01:36\nБулади.Кийинги уйинларда омад!\n21 мар 07:43:47\nХозирча рахмат.2та турдан кейин кетсин дейдиганларга....тренерни кузгача ишлатиб кейин бахо бериш керак.


Тафсири Нобулсий: “ан-Нас” сураси | Azon.uz - Ахборот-таҳлилий портал\nТафсири Нобулсий: “ан-Нас” сураси\n20:00 26.02.2019 1208\n1. (Эй, Муҳаммад!) Айтинг: «Паноҳ тилаб илтижо қилурман одамлар Парвардигорига. 2. Одамлар Подшоҳига. 3. Одамлар Илоҳига. 4. (инсон Аллоҳни эслаганда) чекиниб, (эсламаганда) васваса қилувчи (шайтон) ёвузлигиданки. 5. (у) одамларнинг дилларига васваса солур. 6. (Ўзи) жинлар ва одамлар жинсидандир».\nБу сура Қуръони Каримдаги охирги сурадир. Бу сура Пайғамбар алайҳиссалом кундалик ҳаётда доимий ўқиб юришга тарғиб қилган “икки паноҳ сўралувчи” сураларнинг бири саналади. Оиша розияллоҳу анҳодан ривоят қилинади: “Пайғамбар алайҳиссалом ҳар кеча тўшакларига ётиш олдидан икки кафтларини бирлаштириб, у иккисига дам солиб, сўнг “Қул ҳуваллооҳу аҳад”, “Қул аъуузу бироббил фалақ” ва “Қул аъузу бироббинНас” сураларини ўқиб, кейин икки кафтларини баданларидан қўллари етган жойларга суртардилар. Аввал бошлари, юзлари ва баданларининг олд томонидан бошлардилар. Бу ишни уч марта амалга оширардилар”. Сиз ҳам азиз китобхон, ухлаш олдидан мазкур сураларни ўқишни ўзингизга одат қилинг. Шунда бирор ёмон туш кўрмайсиз, ҳар хил касалликлар сизга етмайди. Душманлар, сизни ташвишга солиб турган хавф, турли бало-офат, сеҳргарларнинг сеҳри, ҳасадгўйларнинг ҳасади, шайтон васвасасидан омонда бўласиз. Шуни унутмангки, бу сураларни ўқиш асносида қалбингиз Аллоҳ таолодан бошқа нарсаларга чалғимасин.\nПайғамбар алайҳиссаломнинг ҳаётлик давомларида барча сифатлари ва ишларида комиллик намоён бўлган. Буларга ақлларининг устунлиги, чексиз ҳалим ва мислсиз шижоат, заковатлари, камтарликлари, илмлари, доноликлари, фаросатлари, бутун оламга раҳм-шафқатларини мисол қилсак бўлади. Шунча сифатга эга бўлишлари билан бирга намунали ота, кўзга кўринган қўмондон, тажрибали сиёсатчи, мўминлар билан ака-ука эдилар. Расулуллоҳ соллаллоҳу алайҳи васаллам шунча буюк сифатларга қандай эришдилар? Ҳатто Аллоҳ таоло Ул Зотни Қуръони Каримда: “Албатта, Сиз буюк хулқ узрадирсиз!”, дея бошқа бирор пайғамбарга айтмаган сифат ила васф этди. Шунингдек Аллоҳ таоло: “(Эй, Муҳаммад!) Умрингизга қасамки, улар ўз «мастликларида» гангиб юрар эдилар”, дея Пайғамбар алайҳиссалом умрлари ила қасам ичди, ҳамда: “Эй, Пайғамбар, эй Расул", дея лақаблари билан хитоб қилди. Ҳолбуки бу ҳолат бошқа пайғамбарлар билан кузатилмаган.\nҲўп! Бу буюкликка қандай эришилди? Бундай буюк хулққа қандай сазовор бўлинди?\nБу саволларга жавоб ўрганаётган сурамизнинг биринчи оятидир: (Эй, Муҳаммад!) «Одамлар Парвардигори ила паноҳ тилаб илтижо қилурман, деб айтинг». Пайғамбар алайҳиссалом юқорида санаб ўтилган барча сифатларга Аллоҳ таолога боғланиш ва барча ёмонликлардан Ул Зот ила паноҳ сўраганлари орқали эришганлар. Демак, ҳар қандай инсон буюк хулқ, Аллоҳ таолонинг ҳузуридаги олий даража, абадий саъодатни хоҳласа ҳамда олижаноб, ҳалим, тавозеъли, журъатли, доно, заковатли ва зийрак бўлишни истаса бунга эришишнинг ягона йўли – Аллоҳ таолога боғланиш, Ул Зот ила паноҳ сўраш ва Пайғамбар алайҳиссаломнинг суннатлари эргашишдир.\nАйтингчи, Расулуллоҳ соллаллоҳу алайҳи васалламнинг гўзал хулқлари ҳақида ўқиганимизда ёки эшитганимизда орамизда қай биримизнинг ҳис-туйғуларимиз тўлқинланмаслиги мумкин?\nМуборак равзалари қаршисида турганимизда қай биримиз кўз-ёш тўкмаслиги мумкин?\nОрадан бир минг тўрт юз йил ўтганига қарамай, Ул зотни кўрмаган бўлсангиз-да, ҳужрайи саодатлари олдига келиб йиғлаб туришингизга нима ундади?\nБунга сабаб Пайғамбар алайҳиссалом буюк хулқ соҳиби бўлганлари эмасми, бу умматнинг Пайғамбари эканлари эмасми, раҳм-шафқатлари барча умматларини қамраб олганидан эмасми, айтган ҳар бир гапларига ўзлари амал қилганлари эмасми?\nБу оятда Пайғамбар алайҳиссаломнинг васфлари, буюкликларининг сирлари ва Ул зотдаги буюк сифатларнинг бирортаси билан сифатланмоқчи бўлган инсон учун кўрсатма бордир. Масалан сиз ҳақиқатда раҳм-шафқат, меҳрибон сифатига эга бўлишни истасангиз, бу хулқингиз ўзингизнинг маҳорату уддабурон ёки ақлу заковатингиздан келиб чиққан эмас, балки иймон ила суғорилган, Пайғамбар алайҳиссаломнинг суннатларига мувофиқ бўлиши лозимдир. Бу икки нарсага эришишнинг ягона йўли эса Аллоҳ таолога боғланишдир. Гувоҳи бўлганимиздек, айрим кишилар инсонлар олдида ташқи томондан ўзини раҳм-шафқатли, мулойим қилиб кўрсатиши мумкин, ҳолбуки у киши ичида тош каби қаттиқ қалб эгаси ҳисобланади. Ёки яна шундай кишилар борки, ўзларини одамларга ақлли, доно қилиб кўрсатади, уларга ҳар-хил кўрсатмалар беришади, ваҳоланки у кишиларнинг ҳаётини ўрганадиган бўлсангиз ўзлари ўша кўрсатмаларига амал қилмайдилар.\n1. (Эй, Муҳаммад!) Айтинг: «Паноҳ тилаб илтижо қилурман одамлар Парвардигорига. 2. Одамлар Подшоҳига. 3. Одамлар Илоҳига. “Нас сураси”нинг ушбу уч ояти Қуръони Каримнинг бошқа бир оятида ўз аксини топган. Аллоҳ таоло “Зумар сураси”нинг 6-оятида шундай марҳамат қилади: “... Мана шу Аллоҳ – Раббингиздир. Ҳукмронлик фақат Уникидир. Ундан ўзга (ҳеч) илоҳ йўқ. Бас, (Унга ибодат қилмай) қаёққа бурилиб кетмоқдасиз?!”. Бу ояти калимада Аллоҳ таоло Ўзини Робби экани, Подшоҳ экани ва Илоҳ эканини айтмоқда.\nШу ўринда ўринли бир савол туғилади. У ҳам бўлса, нима сабабдан “Нас сураси”нинг аввалги уч оятида Аллоҳ таоло Ўзининг Парвардигорлиги, Подшоҳлиги ва Илоҳлигини одамларга челкаб айтди ҳолбуки, Аллоҳ таоло бутун оламнинг Парвардигори бўлса? Бутун салтанатнинг Подшоҳи бўлса? Бутун борлиқнинг Илоҳи бўлса? Бу чеклашнинг ҳикмати шуки, Аллоҳ таоло бу билан инсон зотини улуғламоқда. Оятлардаги одам сўзининг такрор келиши эса инсон зотининг бошқа махлуқотлардан улуғ эканини таъкидлашдир.\nТарбия қилишда нималарга эҳтиёж туғилади? Одатда илм, ғамхорлик ва эътибор қаратишга эҳтиёж туғилади. Ҳар қандай тарбияткунандаборки, ўзининг тарбияси остидагиларининг табиъатини, нимага муҳтож эканини ва ҳаётида нималар юз бериши мумкин эканини билувчи бўлиши лозимдир.\nОдамлар Парвардигори – тарбияткунанда, неъматлар ила сийлайдиган Зотдир. Тарбияткунанда Зот ўзининг махлуқотларини ўта билувчи, улар ҳақида ўта хабардор, ўта қудратли, беҳожат, доно ва доимий кузатиб турувчи Зотдир.\nБирор лаҳза ҳам ўз махлуқотларидан неъмати ва мададини узмайдиган Тарбияткунанда Зот – паноҳ тилаб илтижо қилиниш, бошпана сўралиш, ҳимоя ва ёрдам сўралишга энг ҳақли Зотдир. У Зотдан бошқа барча махлуқотлар заифдир. Бинобарин инсон зоти ҳам ўзини ўзи ҳимоя қила олмайдиган, ўз-ўзидан бошқаларни ҳам ҳимоя қила олмайдиган заифдир. Шундай экан, ҳар бир ақлли инсон Аллоҳ таоло ила паноҳ тилаши керак бўлади. Аллоҳ таолодан бошқа ила паноҳ тилаган инсон эса ақлли инсонлар сафидан чиқиб кетади. Келинг ўзимизга бир савол бериб кўрайлик. Ҳар биримиз бошига кулфат ёки мусибат етганида ким ила паноҳ тилаган, кимдан ёрдам излаган?\nСиз Аллоҳ таолони ҳақиқий Мураббий Зот эканини англаб етканингиздан кейин ҳар куни такрор-такрор “алҳамду лиллаҳи роббил ъааламиин” деганингизда оламларнинг тарбияткунандаси бўлмиш Аллоҳ таоло нима сабабдан барча ҳамду саноларга ҳақли эканини англаб етасиз.\nОдамлар Подшоҳи – Ўз мулкидаги барча нарсани хоҳлаганича тасарруф қила оладиган зот. Аллоҳ таолонинг мулкидаги ҳар қандай махлуқот фақат унинг изни ила ҳаракат қила олади. Ул Зот хоҳаса унинг жонини олади, хоҳласа ҳаёт баҳш этади. Хоҳласа неъматалри ила сийлайди, хоҳласа мададини узиб қўяди. Барча ишнинг калитлари фақат унинг қўлидадир. Яхши тушунишингиз учун бир мисол келтириб ўтамиз. Масалан: бир корхонада саксон кишидан кўпроқ ишчи ишлайди. Агар ўша корхонага ишга кириш истагида ариза ёзиб мурожаат қилсангиз, токи шу корхонанинг раҳбари сизга розилик имзосини қўймагунича ҳалиги саксон кишининг бирортаси сизга ёрдам қила олмайди. Худди шунингдек барча нарсанинг эгалиги фақат Аллоҳ таологадир.\nОдамлар Илоҳи – барча нарсанинг бошқаруви измида бўлган Зотдир. Борлиқдаги ҳаракат қиладиган ҳар қандай махлуқот борки, унинг бошқаруви остида бўлади. Аллоҳ таоло шундай марҳамат қилади:\n62. Аллоҳ барча нарсанинг яратувчисидир. У барча нарсага вакил (ҳомий)дир. (“Зумар” сураси, 62-оят).\n80. Қавми у билан баҳслашди. (Шунда) у деди: «Мен билан Аллоҳ ҳақида баҳслашасизми? Ахир, (У) мени ҳидоятга йўллаган бўлса?! Мен сизлар келтирган ширкдан қўрқмайман. Илло, Раббим бирор нарсани хоҳласа (ўша бўлур). Раббим илм жиҳатидан ҳар нарсани қамраб олган. (Буни) эслаб кўрмайсизларми? 81. Сизлар келтирган ширкдан қандай ҳам қўрқайинки, сизларга бирор ҳужжат қилиб туширмаган нарсани Аллоҳга шерик қилишдан қўрқмаётган бўлсангиз?!» (Бу) икки гуруҳнинг қайсиниси (қўрқмай) хотиржам бўлишга ҳақлироқдир? Биладиган бўлсангиз (айтинг!). (“Анъом” сураси, 80-81-оятлар).\nБорлиқдаги ҳар бир қўрқитувчи борки, у ҳам Аллоҳ таолонинг измидадир. Агар ўша қўрқитувчи нарса сенга етишини Аллоҳ хоҳласагина у етади. Аллоҳ таоло ўша нарсани сенга азият беришини хоҳласагина сен ундан қўрқасан. Агар Аллоҳ таоло ўша қўрқитувчи нарсани сенга етишини хоҳламаса, у сенга етмайди ва албатта азият ҳам бермайди. Демак борлиқдаги барча махлуқотнинг хоҳиш-истаги Аллоҳ таолонинг измидадир, барча хоҳиш-истаклар устидан Аллоҳ таолонинг хоҳиши туради. Аллоҳ таоло нимани хоҳласа ўша нарса бўлади, нимани хоҳламаса, бўлмайди. Шунинг учун тавҳид аҳли шундай дейдилар: Илон Аллоҳ таоло хоҳлагани учун чақади, Аллоҳ таоло хоҳламаганида чақмайди.\nБорлиқдаги барча нарса Аллоҳ таоло хоҳласагина ҳаракат қилади.\nАллоҳ таоло бу сурада инсонларга барча ёмонликдан Ўзи ила паноҳ сўрашни буюрди. Паноҳ сўраладиган ёмонликлар орасидан энг хатарлисига урғу бериб: “(инсон Аллоҳни эслаганда) чекиниб, (эсламаганда) васваса қилувчи (шайтон) ёвузлигидан... паноҳ сўра”, дея таъкидлади. Чунки ер юзидаги барча жиноят ва ёмонликларни текширилиб кўрилганда, унинг келиб чиқишининг асл негизи васвасага бориб тақалган. Бу васваса эса уч нарсадан келиб чиқади. Биринчиси: нафсдир. Бу ҳақида Қуръони Каримда шундай дейилган:\nИнсонни (Биз) яратганмиз, (демак), унинг нафси васваса қиладиган (кўнглидан ўтадиган) нарсаларни ҳам билурмиз. Биз унга бўйин томиридан ҳам яқинроқдирмиз. (“Қоф” сураси, 16-оят).\nАллоҳ таолога боғланмаган нафс ўз соҳибини тўхтовсиз ёмонликка чақиради.\nИккинчиси: инсонлардан бўлган шайтонлар.\nУчинчиси: Жинлардан бўлган шаётонлар.\nАллоҳ таоло чекиниб, васваса қилувчи (шайтон)ни оятнинг давомида қуйидагича сифатлайди: (у) одамларнинг дилларига васваса солур. Шайтоннинг ҳақиқати шу! Одамларнинг дилларига васваса қилишдан бошқа нарсага эгалик қила олмайди. Натижа эса инсоннинг ўзига боғлиқдир. Васвасага учиб йўлдан адашади ёки Парвардигори ила паноҳ тилаб ўзини ўнглайди.\nМасалан: бир кишининг тўғри йўлда юрганини, бироз вақт ўтиб йўлдан адашганига гувоҳ бўласиз. Яна бошқа бир аёлни динида мустаҳкам, иффатини сақлаб юрганини, бироз вақт ўтиб беҳаё кийимларни кийим юрганини кўрасиз. Яна бир кишини ҳалол йўл билан пул топаётганини, орадан кўп ўтмай, ҳаром ишларга аралашиб қолганига гувоҳ бўласиз. Бундай ҳолатларнинг келиб чиқишига асосий сабаб шайтоннинг уларнинг дилларини васваса қилганлари ва улар бу васвасага алданиб қолганларидир. Бироқ ҳамма мўминда ҳам бундай ҳолат кузатилмайди. Тўғри йўлда юрган, яхши амаллар қилиб, ёмон амаллардан ўзини тийиб юрган тақводор мўмин кишини шайтон васваса қилса, мўмин шу ҳолатда шайтоний васвасани сезиб қолса, бу васвасага учмасдан: “Аъуузу биллааҳи минаш шайтоонир рожиим” дейди ва дарҳол уни даф қилади. Бу ҳақида Қуръони Каримда шундай дейилган:\nТақво қилганларга шайтондан (бирор) мусибат етса, (дарҳол Аллоҳни) эслайдилар. Бас, ўшанда улар (ҳақни) кўрувчидирлар. (“Аъроф” сураси, 201-оят). Инсонлар орасида яна бир тоифа борки, улар мунофиқлар бўлиб, шайтон васваса қилганида, дарҳол уни даф қилмайди. Балки васвасага беэтибор бўлиб, шайтон йўлига юради.\nШуни ўринда илҳом билан васвасанинг орасидаги фарқни билиш лозим. Илҳом – васвасанинг зид маъноси саналади. Агар инсон хаёлига шариъатга мувофиқ хаёллар келса, у Аллоҳ таоло томонидан бўлган илҳомдир. Аммо инсон хаёлига шариъатга зид хаёллар келса, албатта у шайтон васвасасидир. Демак у иккисининг орасини фарқловчи мезон шариъатдир. Ундан бошқа мезонлар бўлиши мумкин эмас. Одатда тўғри йўлда бўлмаган, Аллоҳ таолони унутган инсоннинг хаёлига келган нарсалар васваса бўлади. Доимий Аллоҳ таолони ёд этадиган, шариъат кўрсатмаларига амал қилган кишининг хаёлига келган нарсалар илҳом бўлади. Бу ҳақида Аллоҳ таоло шундай марҳамат қилади:\nАллоҳ имон келтирганларнинг дўстидир. Уларни зулматдан нур сари чиқаради. Кофирларнинг дўстлари эса шайтонлар (бутлар)дир. Уларни (кофирларни) нурдан зулмат сари чиқарадилар. Ана ўшалар дўзах аҳлидирлар ва улар унда мангу қолувчилардир. (“Бақара” сураси, 257-оят).\nНас сурасининг охирги оятида Аллоҳ таоло шайтонни жинлар ва одамлар жинсидан эканини шундай баён қилади: «(Ўзи) жинлар ва одамлар жинсидандир».\nБундан бошқа ояти карималарда ҳам шайтон жинлар ва одамлар жинсидан экани очиқ ойдин айтилган:\nШунингдек, ҳар бир пайғамбарга инсу жиннинг шайтонларини душман қилиб қўйдик. Улар алдаш мақсадида сохта хушсуханлик билан бир-бирларига васваса қиладилар. Агар Раббингиз хоҳласа, (бундай) қилмаган бўлур эдилар. Уларни ҳам, тўқиётган (бўҳтон)ларини ҳам қўяверинг! (“Анъом” сураси, 112-оят).\nАбу Зарр розияллоҳу анҳудан ривоят қилинади, у киши айтади: “Масжидга кирсам Расулуллоҳ соллаллоҳу алайҳи васаллам ўтиргандилар. Олдиларига бориб ўтирдим. Ул зот: “Эй Абу Зарр, Аллоҳ таоло ила жинлар ва одамлар жинсидан бўлган шайтоннинг ёмонлигидан паноҳ сўра”, дедилар. Шунда: “Инсонлар жинсидан ҳам шайтон бўладими?!” дедим. “Ҳа”, дедилар”.\nЖинлар жинсидан бўлган шайтонлар ҳаммага маълум. Инсонлар жинсидан бўлган шайтонлар шундай кишиларки, улар гуноҳ ишларга чақиради, уни зийнатли қилиб кўрсатади, гуноҳ амалларнинг зиёни йўқ эканини, оддий иш эканини исботлашга ҳаракат қилиб охир-оқибат уни қилишга сизни кўндиради. Масалан: бир киши сизнинг олдингизга келиб сиздан: “Пулларингизни қаерда сақлайсиз”, деб сўрайди. “Уйда десангиз”, десангиз. Сизга: “Барака топкур! Пулларингизни музлатиб ўтирасизми? Ундан кўра фоизга бериб айлантирсангиз бўлмайдими?”, деб йўлдан уради. Яна бошқа инсон қиёфасидаги шайтон келиб: “Эркакка ўхшаб кўнгилхушлик қилсанг бўлмайдими?”, деб сизни нашаръий маконларга чорлайди. Демак мана шундай сизни ношаръий ҳолда эркагу аёллар жамланадиган жойга ёки ҳаром ичимликлар ичишга ёки рибохўрлик қилиш ёки ўғирлик қилиш ёки ҳаромдан топилган молни ейиш ёки шариъатга хилоф касблар билан шуғулланиш, борингки, ҳар қандай маъсиятларга чорлаб туриб: “Ҳамма инсонлар шундай қилишяпти-ку, бунда нима ёмон томони бор”, деб айтадиган кишилар - инсон қиёфасидаги шайтонлардир. Аллоҳ таолони ғазабини келтирадиган барча нарсага чақириш – инсон қиёфасидаги шайтоннинг васвасаси ҳисобланади. Бундай инсон қиёфасидаги шайтонлар ҳақида Аллоҳ таоло шундай марҳамат қилади:\n“(Улар) худди шайтоннинг ўхшашидирлар. Қайсики, у инсонга: «Кофир бўл!» – дейди. Бас, қачонки, (инсон) кофир бўлгач, (шайтон унга): «Мен сендан безорман. Зеро, мен (барча) оламлар Парвардигори – Аллоҳдан қўрқаман», – дейди (ва инсонни тарк этади)”. (“Ҳашр” сураси, 16-оят).\nВасваса қилувчи шайтоннинг ундан ажралмас яна бир сифати бор. Бу “ханнос” сифатидир. Сиз қачон: “Аъуузу биллааҳ” десангиз шайтон чекинади, узоқлашади. Абдуллоҳ ибн Аббос розияллоҳу анҳудан ривоят қилинади: “Инсон туғилса, шайтон унинг тепасига келиб қисиб олади. Аллоҳ таолони зикр қилса, кетади, Аллоҳ таолони зикр қилмаса, қалбига мустаҳкам ўрнашади”.\nЖобир ибн Абдуллоҳ розияллоҳу анҳудан ривоят қилинади, у киши Пайғамбар алайҳиссаломнинг шундай деганларини эшитди: “Киши уйига кириш вақтида ва таомланиш вақтида Аллоҳ таолони зикр қилса, шайтон (лашкарларига): “Сизларга (бу уйда) ётоғ ҳам йўқ, таом ҳам йўқ”, дейди. Агар уйга кирганида Аллоҳ таолони зикр қилмаса, шайтон (лашкарларига): “Ётоққа эришдиларинг”, дейди. Агар таомланиш чоғида ҳам Аллоҳ таолони зикр қилмаса, шайтон (лашкарларига): “Ётоқ ва таомга эришдиларинг”, дейди”.\nДемак уйга киришда ва таомланишда Аллоҳ таолонинг зикрини қилмаган инсоннинг ҳаётини кузатсангиз, кечаси билан ҳонадонида кўнгилсизлик бўлиши, эр-хотин ва фарзандлар ўртасидаги муносабатларнинг бузилиши, таомларида бараканинг кетишига гувоҳ бўласиз.\nМазкур оят ва ҳадислардан маълум бўлдики, “ханнос” сифатли шайтон ва унинг ёмонлигидан сақланиш учун ҳар бир иш олдидан Аллоҳ таолони ёд этиш ва Ул Зот ила паноҳ тилаш лозим экан.\nГоҳида шайтон сизга ўтмишдаги ишларни эслатиб васваса қилади. Мисол учун, беш йил олдинги сафарингизда бўлиб ўтган ишларни, ўн йил бурун амакингизнинг ўғли билан хусуматлашганингизни, бир-бирларингизга қилган қўпол муносабатларингизни эслатади. Қўйингки, ҳаётингизда бўлиб ўтган, кўнглингизни ғаш қиладиган ҳар бир ҳодисани қаерда бўлгани, қачон бўлгани шунга ўхшаш майда нарсаларигача эслатиб васваса қилади.\nШайтон ҳали бўлмаган нарсалар билан ҳам васваса қилади. Мисол учун, яқинда бассейнлари, катта уйлари бўлган маскан сотиб оласан, чиройли, қимматбаҳо маркабга эга бўласан, дам олиш масканларига борасан, деб васваса қилади. Кўпинча бундай васвасалар банданинг Аллоҳ таолога яқин бўладиган ўрни – намозда бўлади. Инсон ҳали амалга ошмаган нарсалар орзу қилиб оламлар Парвардигори Аллоҳ таолога ибодат қилаётганини унутади. Натижада намоз амалларини чалкаштиради. Намоздан ташқаридаги ҳолатларда эса “фалон нарсани айт ёки қил”, дея гуноҳ амалларни қилишга чорлайди. Мабодо олдидан бирор номаҳрам қиз ўтиб қолса: “Бу фурсатни бой берма, сенинг ниятинг уйланиш-ку, чиройлими, сенга тўғри келадими, бир қараб ол?”, дея йўлдан уради.\n«Шайтон инсонга барча ҳолат ва вақтларида унинг ўйлаб турган томонидан ҳужум қилади. Шайтон инсонга нисбатан қилаётган бу ишлари билан унга ёрдам бермоқчими? Йўқ, Албатта, у аниқ адаштирувчи душмандир». (“Қасос” сураси, 15-оят).\nШайтонинг васвасаларидан яна бир инсонни қўрқитишидир. Бу ҳақида Аллоҳ таоло шундай марҳамат қилади:\nАлбатта, ўша шайтон ўз дўстлари (мунофиқлар)ни хавфлантиради. Агар (чинакам) мўмин бўлсангиз улардан (ёвдан) қўрқмангиз, (балки) Мендан қўрқингиз! (“Оли Имрон” сураси, 175-оят).\nАслида қўрқув бор нарса. Бироқ инсон ўзида содир бўлган қўрқувни шайтондан эканини билиш йўли – қўрқишликка сабаб бўлмайдиган нарса ва ҳодисалардан қўрқишидир.\nИнсондаги кечинмалардан яна бир унутишидир. Бу ҳам аслида инсон табиъатидаги бор нарса. Кўпинча бу ҳолатга шайтон сабаб бўлади. Бу ҳақида Аллоҳ таоло шундай марҳамат қилади:\nАгарда шайтон ёдингиздан чиқарса, эслаганингиздан кейин золимлар қавми билан ўтирманг! (“Анъом” сураси, 68-оят). Шайтоннинг инсонни унуттириши қандай бўлади дейилса? У инсонга солиҳ амалларни унуттиради. Мисол учун, қийналиб қолган дўстингизга ҳар ой маълум маблағ беришни аҳд қиласиз. Ўша кун келганида шайтон сизга уни унуттиради. Орадан бир ҳафта, икки ҳафта, уч ҳафталаб кунлар ўтса-да қилган аҳдингиз умуман эсингизга келмайди. Толиби илм белгиланган вақтда дарси бўлади. Шайтон келиб: “Сал кечикиб боравер, устозинг ҳали келмайди”, дея дарсга вақтида бориши керак эканини унуттиради. Шайтон васвасасига учиб кеч борса, дарс охирлаб қолган бўлади. Солиҳ амаллардан унуттириш шайтондан эканини унутманг.\nИнсонда кузатиладиган ҳолатлардан яна бир мудрашдир. Айниқса илм мажлисларида. Толиби илм дарс пайтида еснаб, мудраб ўтиради, дарс тугаши билан тетиклашиб, яна фаол ҳолатига қайтади. Бироқ ўйин-кулгу учун соатлаб вақтини ўтказса ҳам мудраш ёки эснаш ҳолатлари кузатилмайди.\nАбу Ҳурайра розияллоҳу анҳудан ривоят қилинади, Пайғамбар алайҳиссалом айтдилар: “Аллоҳ таоло аксиришни яхши кўради, эснашни ёмон кўради. Бирортангиз асирса, Аллоҳ таолога ҳамд айтсин. Бу (ҳамд)ни эшитган ҳар бир мусулмон учун унга: “Ярҳамукаллоҳ”, деб айтиш лозим бўлади. Эснашга келсак, у шайтондандир. Бирортангиз эснаса, имкони борича уни қайтарсин, чунки сизлардан ким эснаса, шайтон унинг устидан кулади”.\nМазкур ишларнинг барчаси шайтоннинг амалларидир. Бу амаллардан шайтон Одам боласи устидан ҳукмрон, хоҳлаган ишини қила олади, деган фикр борилмайди. Бу ҳақида Аллоҳ таоло шундай марҳамат қилади:\nҚачонки, иш битгач (яъни жаннат аҳли жаннатга, дўзахилар дўзахга ҳукм қилингач), шайтон дейди: «Аллоҳ сизларга ҳақ ваъда қилган эди. Мен ҳам ваъда бериб, сизларни алдаган эдим. (Лекин) мен учун сизларнинг устингиздан ҳеч қандай ҳукмронлик йўқ эди, илло мен сизларни (куфр йўлига) чорладим. Сизлар менга ижобат этдингиз. Энди мени эмас, ўзларингизни маломат қилингиз. Мен сизларга ёрдам бера олмайман, сизлар ҳам менга ёрдам берувчи эмассиз. Сизлар илгари мени (Аллоҳга) шерик қилганингизни инкор қилурман. Албатта, золимлар (кофирлар) учун (охиратда) аламли азоб бордир». (“Иброҳим” сураси, 22-оят).\nШунга кўра қайси бир инсон ғафлатда қолиб, Аллоҳ таолони унутса шайтон васвасасига эргашиши аниқдир. Қайси бир инсон доимо Аллоҳ таолони ёдида тутса, у шайтон васвасасидан саломат бўлади.\nШу ўринда “Нас сураси” тафсири тугади.\n“Тафсири Нобулсий” китоби 14-том, 30-жузъидан\nФарруҳ Абдулкарим, Ғиёсиддин Ҳабибуллоҳ таржимаси.\n Имом Бухорий роҳматуллоҳи алайҳнинг “Жомеус саҳиҳ” китобларида келган.\n Маъноси: “Барча ҳамду санолар оламлар Парвардигоригадир”.\nМаъноси: “Аллоҳнинг ҳузуридан қувилган шайтоннинг ёмонлигидан Аллоҳ таоло ила паноҳ сўрайман”.\n Насоий роҳматуллоҳи алайҳнинг “Сунан”ларида келган.\n Маъноси: Аллоҳ таоло ила паноҳ тилайман.\n Имом Муслим роҳматуллоҳи алайҳнинг “Саҳиҳ”ларида келган.\n Маъноси: “Аллоҳ таоло сенга раҳм қилсин”.


Қаршидаги қурилишда бир одам ҳалок бўлди. Жиззахда қурувчи ўзини кранга осди\nФавқулодда вазиятлар вазирлигининг билдиришича, 23 июнь куни соат 21:30да Қарши шаҳри, И.Каримов кўчаси “Насаф Травел” меҳмонхонаси биносининг чап томонидан қўшимча қурилаётган 5 қаватли бинонинг юк кўтарувчи темир-бетон конструкциялари қулаб тушган.\nБунинг оқибатида қурилишда ишлаётган бир киши воқеа жойида вафот этган. Вазирлик воқеанинг бошқа тафсилотларини очиқламади.\n“Айни вақтда, ҳолатнинг келиб чиқиш сабаблари ўрганилмоқда”, -дейилади хабарда.\n23 июнь куни “Севимли” телеканалининг “Замон” ахборот дастури Жиззах вилояти Фориш туманидаги қурилишлардан бирида ишлайдиган 1997 йилда туғилган йигит ўзини қурилиш кранига осиб қўйгани ҳақида маълум қилди.\nХабарда айтилишича, О.Т., соат 04:30 ларда ўзи ишлайдиган 18 метрли кран ёнига келган ва ўзини осган. Орадан бир соат ўтгач, майдонни текшириб юрган қурувчи уни кранга осилган ҳолда топган.\nИжтимоий тармоқларда бу воқеа “севган қизи билан жанжаллашиб қолган йигит ўзини осди” тариқасида талқин қилинган. Бироқ марҳумнинг яқинлари йигит “севган қизи учун ўзини осган”, деган хабарлар ёлғон эканини айтганлар.\nҲозирча 23 ёшли йигит нега ўзини осгани сабаби номаълум бўлиб қолмоқда.


Собиқ Югославия президенти Слободан Милошевичнинг жасади солинган тобуд Амстердам шаҳридан Белградга олиб келинди.\nМилошевич 11 март куни БМТнинг уруш жиноятлари бўйича Ҳаагадаги халқаро трибунали қамоқхонасида оламдан ўтган эди. Милосевич аъзо бўлган Социалистик партия расмийлари собиқ Югославия раҳбарининг ўзи туғилган Позаревач шаҳрида дафн этилишини билдирди.\nДафн маросимида Милошевичнинг Москвада яшаётган рафиқаси Миряна Марковичнинг қатнашиш ёки қатнашмаслиги маълум эмас. Агар Маркович Сербияга қайтса, унинг паспорти аэропортда олиб қўйилиши ва ўз салоҳиятини оширганлик айби билан маҳкамага тортилиши мумкин.\nЧоршанба куни эрталаб россиялик шифокорлар гуруҳи Милошевич ўлими сабаблари юзасидан ўтказилган тиббий текширувнинг дастлабки хулосалари билан танишди ва Милошевичнинг ҳақиқатан ҳам юрак хуружидан ўлганини тасдиқлади.


Маҳалланинг Совет даври ва мустақилликдан кейинги роли: Фуқаролик ташкилоти ёки давлат муассасаси? - UzAnalytics\nМарказий Осиёда маҳаллий жамоаларнинг роли ҳақида илм соҳаси вакиллари орасида ҳар турли фикрлар мавжуд. Баъзи илмий адабиёт нашрларида ўзбек маҳалласи аҳоли манфаатларининг маҳаллий ҳукумат олдидаги вакили сифатида тасвирланган. Бошқа бир гуруҳ академиклар эса маҳаллани ҳукумат томонидан бошқариладиган, давлат дастурларини амалга оширишга кўмаклашадиган муассаса эканлигини таъкидлаб ўтишган.\nТсукуба Университетининг Ижтимоий фанлар факультети ходими, тадқиқотчи академик Тимур Дадабаев Ўзбекистондаги маҳаллаларнинг Совет даври ва мустақилликдан сўнгги даврдаги ўрни ва аҳамияти ҳақида илмий изланиш олиб борган.\nЭски шаҳардаги маҳалла[i]\nДадабаевнинг фикрига кўра, Совет Иттифоқи ҳукумати ўз мафкуравий фикрларини тақдим этишда ва анъанавий турмуш тарзига ўзгартириш киритишда ҳукумат тарафдорларини маҳалла тузилмаларидан фойдаланишга сафарбар қилганди. Хусусан, 1920 йил бошларида маҳаллий чойхоналар Совет ҳукумати мақсадлари ҳақида тушунчага эга бўлган “қизил чойхона”ларга айланиши лозим бўлганди. Ҳар битта “қизил” чойхонада турли тилдаги китоб ва журналлардан ташкил топган ўқиш бурчаклари ташкил этиш назарда тутилганди.\nБир неча йиллардан сўнг, Совет Иттифоқи коммунистик партияси бош котиби Н.Хрущев кампанияси ёрдамида маҳаллаларга қўшимча ваколатлар берилганди. Аммо Ўзбекистон ССР Олий Кенгаши 1961 йилда маҳалла қўмиталари вазифаларини белгилаб берувчи қонун қабул қилган бўлса-да, у қонун маҳаллаларни фақат чекланган ижтимоий роль билан таъминлаганди. Турар-жой кварталларини бошқариш ва улар устидан назорат ўрнатиш мақсадида, Совет маъмурияти ҳар шаҳарда Совет иттифоқи ва ижроия қўмиталарини ташкил этган ва маҳаллалар ушбу қўмиталарнинг тасарруфига ўтказилган.\nШунингдек, Совет ҳукумати маҳаллаларнинг ижтимоий ролини чеклаб, улардан ўз манфаатлари йўлида фойдаланиб келган. Бироқ, маҳалла формати ҳалқ томонидан якдил қўллаб-қувватланганлиги сабабли ҳукумат бу маҳаллий тузилмани йўқ қилишни маъқул топмаган. Бунинг ўрнига маҳаллалардан динга қарши пропаганда юритишда, социалистик тадбирларни ташвиқот қилиш ва Совет Иттифоқи миллий фаолиятини қўллаб-қувватлашда фойдаланди. Энг муҳими, маҳаллалар фуқаролар орасида мафкуравий ташаббусларга оид тушунча ва идрокни тарқатиш ва назорат қилишга хизмат қилиши мумкин бўлган муассаса сифатида кўрилган.\nСовет ҳукумати маҳалла муассасасига чуқур аҳамият бермаганлиги туфайли, уларга кам молиявий ёрдам кўрсатилганди. Шунга қарамасдан, маҳалла аҳолисининг ҳар бир тумандаги фаолияти ушбу жамоалар ташаббусларида иштирок этишга иштиёқи баланд бўлган ҳалқнинг ихтиёрий истаклари орқали амалга оширилганди. Шу билан бирга, Совет даври маҳаллалари, ахлоқий ва диний қадриятларга асосланган маълумот алмашуви ва ўзаро бир-бирини қўллаб-қувватлаш маданиятининг норасмий биродарлик тармоғи бўлиб қолганди.\nМаҳалла табиатининг ўзгариши\nМустақилликдан сўнг, Ўзбекистон ҳукумати маҳаллаларнинг жамиятни фаровонлиги ва барқарорлигини таъминлашдаги ролини алоҳида таъкидлаб, уларни рағбанлантиришга киришди. Маҳаллаларга этник ва исломий қадриятларни тарғиб қилиш учун хизмат қила оладиган муассаса сифатида алоҳида эътибор қаратилиб, уларнинг қайта тикланиши нафақат президент ва ҳукумат, балки миллат зиёлилари томонидан ҳам қўллаб-қувватланганди. Шу шаклда ҳукумат норасмий ҳолатга эга бўлиб келган маҳаллаларни ўз бюджети, ходимлари ва вазифаларига эга бўлган қисман “расмий” бошқарув қўмиталарига айлантирди. Шу жумладан, ҳукумат нафақат қўмиталар, балки, жамоаларни кузатиб бориш ва террористик фаолият билан боғлиқ бўлган ҳар қандай ноқонуний ҳаракатлар ҳақида давлат идораларига баёнот бериш мақсадида маҳалла посбонлари бирликларини ташкил этди. Бу тизимнинг аҳамияти 1999 йилда Тошкентда содир бўлган илк террористик портлашдан сўнг кучайди.\nЭски шаҳардаги маҳалла[ii]\nИлгари норасмий тарзда фаолият юритган маҳаллалар “расмий” мавқега эга бўлиб, ҳукумат идораларининг маъмурий қаноти остига олинди. Бунинг натижасида, Совет сиёсати остида анча заифлашган маҳалла маданиятига бўлган илиқ муносабат янада ёмонлашди. Фуқаролар янги маҳаллаларни катта оила тузилмалари сифатида эмас, балки, ҳукумат муассасалари сифатида кўра бошлашди.\n“Биздан пастги қаватда бир кекса аёл яшайди. Унинг яшаш шароити оғир ва у иқтисодий қийинчиликни бошдан кечирмоқда. Биз қўлимиздан келганча ёрдам қилдик. Аммо маҳалла қўмитасини бу ҳақда бирор чора кўришга ва аёлнинг аҳволини яхшилашга уринганини кўрмадик.”[iii] – дейди Тошкент маҳалласи фуқароси.\nИлмий изланиш давомида Дадабаев билан суҳбатда бўлган маҳаллада яшовчиларнинг фикр билдиришича, ҳукумат ташкилотлари назоратига олингандан сўнг маҳалланинг асл табиати ўзгарган. Илгари инсонпарварлик юзасидан бир-бирига кўмаклашиб, маҳалла оқсоқолларини маҳаллада ҳурматга сазовор шахслар орасидан оммавий келишув асосида тайинлаб, катта бир оила сингари иноқ ҳаёт кечирилган. Бугунги, “расмий” маҳалла ҳаёти эса олдинги норасмий, Совет даври маҳаллий хаётидан фарқ қилишини ва уларнинг аҳолини эмас, балки, ҳукумат идораларини фармойиш ва истакларини бажаришга йўналтирилганлиги таъкидланган.\n“1960-70 йилларда маҳаллалар яшаш учун яхши жойлар эди. Бироқ замонавий маҳаллалар фойдасиз. Қўмитада бўлимлар ва лавозимлар ташкил этилган бўлса-да, улар орасида бир-бирига боғлиқлик йўқ. Илгари маҳалла биз ҳурмат қилган шахслар томонидан бошқариларди.”[iv] – дейди Андижон шаҳридаги маҳаллаларнинг бирида яшовчи фуқаро.\nШу билан бирга, маҳалла тизимини қўллаб-қувватламайдиган, уларни ҳукумат идоралари сифатида бошқарилишини маъқул кўрадиган баъзи фикрлар ҳам мавжуд. Маҳаллий жамоа ҳаёти ҳақида бундай салбий фикрларга сабаб маҳаллаларга янги вазифалар юкланиб, улар ва ҳукумат идоралари ўртасидаги ролларни бўлинишида аниқлик йўқлигидир. Шунингдек, маҳалла қўмитаси ходимлари томонидан порахўрликка йўл қўйилишидир. Маҳалла қўмиталари ходимлари маоши жуда кам миқдорда бўлиб, бу уларни бошқа йўллар билан тирикчилик қилишга ундайди.\nНорасмий ҳолга эга бўлган эски, Совет даври маҳаллалари одамлар ташвишлари ва муаммоларига кўпроқ ғамхўрлик кўрсатган бўлса, “расмий” маҳаллалар маҳаллий хукумат идоралари сифатида фаолият юритишгани айтиб ўтилди. Маҳалла аҳолиси олдинги норасмий, ўзига хос табиатга эга бўлган маҳалла маданиятини қўмсаб, унинг ижобий томонларини эслашади. Фуқаролар хотирасида ўтмишдаги норасмий маҳаллалар ижобий таассурот қолдирганлигига сабаб, у маҳаллаларда бирдамлик ва жамоа ҳаётида яқинлик бўлгани ва маҳаллалар хукумат тайинлаган ходимлар эмас, фуқаролар ҳурмат қилган шахслар томонидан бошқарилганидир. Бугунги “расмий” маҳаллалар ҳақида салбий муносабатга сабаб эса, бу муассасаларни хукуматнинг давлат бошқаруви мақсадларини амалга ошириш учун маълумот алмашувчи вазифасини бажаришга уринишларини акс эттиришидир.\nСовет даври норасмий маҳаллалари ҳукуматдан алоҳида фаолият юритган ва нисбатан мустақил бошқарувга эга бўлгани сабабли ўз анъаналарини сақлаб қолишга эришганди. Мустақилликдан сўнг маҳаллаларни “расмийлаштириш” орқали, ҳукумат бу жамоалардан муаммоларни маҳаллий даражада ҳал қилинишида фойдаланишга уринмоқда. Бироқ, ҳукумат ва маҳаллалар муносабатларида ошкоралик ва аниқлик йўқ бўлиб, бу муассасалар маъмурий идоралар сифатида фаолият кўрсатувчи органларга айланиб қолган. Ушбу қўмиталар фуқароларни ўз-ўзини бошқариш органлари ҳисобланиб, фуқаролар ҳуқуқларини кафолатлашга уринишади. Аммо ҳукуматнинг маҳалла сайловлари, сиёсатни ишлаб чиқиши ва умумий фаолиятига аралашуви аҳоли томонидан маҳалланинг фуқароларни ўз-ўзини бошқариш органлари эмас, балки, давлат субпудратчи органи сифатида кўрилишига олиб келади.\nЎзбек маҳаллалари асрлар давомида турли бошқарув тизимлари остида ўзига хослигини сақлаб қолишга эришган тарихий аҳамиятга эга маскандир. Бугунги кунда аҳоли маҳалла ҳақида турли фикр ва мулоҳазаларга эга. Кўпчиликнинг таъкидлашича, маҳалланинг расмийлаштирилиши унинг азалдан сақланиб келган, ихтиёрий ҳаракатларга асосланган анъанавий роли, обрўси ва аҳамиятини йўқотишга олиб келиши мумкин. Маҳаллалар табиатининг ўзгаришига қарамасдан, бугунги кунда кўпчилик жойларда бир-бирига кўмаклашиш, биргаликда байрамларни нишонлашни уюштириш ва турмуш тадбирларида қўшниларга ёрдам қилишда қатнашиш маданияти ҳали ҳам сақланиб қолган.\nЭски шаҳардаги маҳалла[v]\nМанба: Мақола Тсукуба Университетининг Ижтимоий фанлар факультети ходими, академик Тимур Дадабаевнинг Ўзбекистондаги маҳаллаларнинг Совет даври ва мустақилликдан сўнгги даврдаги ўрни ва аҳамияти ҳақидаги илмий мақоласи таҳлилига асосланиб тайёрланди («Community life, memory and a changing nature of mahalla identity in Uzbekistan»).\n[i] Ташкент: исчезающий «старый город» http://www.fergana.info/details.php?image_id=1427\n[ii] “Бу лойиҳа эски шаҳарни тамомила йўқ қилади”. Архитекторлар, тарихчилар ва кинематографларнинг “Тошкент Сити” ҳақидаги фикрлари, Фарғона, http://fergana.mobi/uz/articles/1950\n[iii] Тимур Дадабаев. «Community life, memory and a changing nature of mahalla identity in Uzbekistan» 2013. Faculty of Social Sciences and Humanities, University of Tsukuba, Ibaraki, Japan.\n[v] Ташкент: исчезающий «старый город» http://www.fergana.info/details.php?image_id=1427\nИнсон тараққиёти индекси Ўзбекистон мисолида


Чемпионлар тарбиялаётган андижонлик спорт мураббийлари\n00:55 / 01.10.2017\n1 октябрь - Ўқитувчи ва мураббийлар куни. Инсоният тамаддунида устознинг ўрни беқиёс. Муаллим шахсни камолотга бошловчи касб эгасидир. Уларни ҳар қанча ардоқласак оз.\nБайрам арафасида Андижон вилоят жисмоний тарбия ва спорт бошқармаси ташаббуси билан Республика, Осиё ва жаҳон чемпионларини тарбиялаётган ёш спорт мураббийларини қутлаш учун бордик. Вилоятда Мирон Ким, Александр Размахов, Марс Қўчқоров, Ўткирбек Ҳайдаров, Зиёвитдинбек Тойгонбоев сингари таниқли мураббийларнинг издошлари етишиб чиқмоқда. Устозларни табиийки, машғулотлар залида ўз шогирдлари билан машқлар устида учратасиз.\nЖамолиддин Бозоров – Андижон олимпия захиралари коллежининг белбоғли кураш спорт тури бўйича мураббийи, халқаро тоифадаги спорт устаси. Унинг тарбияланувчилари орасида икки нафар жаҳон чемпионлари бор. Куни кеча якунига етган Ашхобод -2017 Осиё ўйинларида икки нафар шогирди олтин медал соҳиби бўлди.\nЛочинбек Гулдаев – Жисмоний тарбия ва спорт қўмитаси тасарруфидаги футболга ихтисослаштирилган мактаб-интернати мураббийи. Унинг тарбияланувчилари мунтазам равишда вилоят ва республика миқёсидаги мусобақаларда ғолиб ва совриндор бўлиб келишмоқда. Муассаса жамоаси футбол мактаб-интернатлари ўртасида ўтказиладиган Республика биринчиликларида муваффақиятли қатнашиб келмоқда.\nМуроджон Мўйдинов - Андижон шаҳар 1- болалар ва ўсмирлар спорт мактабининг карате спорт тури бўйича мураббийи, спорт устаси. Унинг бошчилигидаги вилоят жамоаси 6 йилдан буён танафуссиз мамлакат чемпионатида биринчи ўринни қўлга киритиб келмоқда. Жорий йилда 3 нафар шогирдлари - Исломбек Саттаров, Абдулазиз Атабоев ва Шоҳруҳ Турсунҳўжаевлар Осиё чемпионати совриндорлари бўлишди.\nБахтиёр Тахтабоев – сув спорти турларига ихтисослаштирилган болалар ва ўсмирлар спорт мактабининг байдарка ва каноэ мураббийи. Ёш мураббий шогирдлари 2017 йилда ўтказилган Осиё Кубоги мусобақаларида 2 та олтин, 6 кумуш ва 2 та бронза медалларини қўлга киритди. Тўққиз нафар тарбияланувчиси мамлакат терма жамоаси аъзоси.\n11:30 / 17.07.2018


"Адвокат прокурор қуйруғига айлантирилди"\n26 октябр 2021, Тошкент вақти: 04:20\nҚонунга киритилган янги ўзгартиш билан адвокатнинг Ўзбекистон адлия тизимидаги ўрни қарийб йўққа чиқарилди.\nЎзбекистон қонунларига киритилган янги ўзгартиришларга кўра¸ адвокат энди ўз мижозининг даромадлари ҳақида тегишли идораларга маълумот бериши шарт, акс ҳолда у адвокатлик лицензиясидан маҳрум қилинади.\nБундан бир ой олдин "Жиноий фаолиятдан олинган даромадни легаллаштириш ва терроризмга қарши кураш қонуни"га ўзгартиш киритилиши муносабати билан Ўзбекистондаги "Aдвокатура тўғрисидаги қонун"нинг 7-моддасига ҳам ўзгартиш киритилган эди. Ўзбекистонлик ҳуқуқшунос Руҳиддин Комиловнинг сўзларига кўра, бу ўзгартиш билан адвокатлар ўз мижозлари сирини энди яшира олмайдилар.\n- Адвокат тоғ орқасидан келадиган пуллари бўлса¸ хабар бериши шарт экан. Жинояткорона мақсадда олинган даромад бўлса ëки терроризмга қарши қаратилган маблағлар бўлса¸ шулардан олинган бўлса¸ хабар бериш керак экан. Ҳозир чиқарилган янги қонунга мувофиқ¸ адвокат суриштирув органига айланиб қолаяптида. Жосус бўлиб қоладида энди. Мижоз келса унга¸ ишонса¸ қани адвокатлик сири бу ерда? Мижознинг сири қани бу ерда? Умуман мантиққа тўғри келмайди. Мижозни суриштириш керак эканда. Ўша ҳақда маълумот олиш керак экан¸ тегишли органга хабар бериш керак экан. Бу жуда қизиқ. Гапнинг очиғи ғайритабиий. Ҳеч бир стандартда тўғри келмайди қисқаси¸ дейди Руҳиддин Комилов.\nБу адвокатга кўра, 29 октябр куни Адлия вазирлиги ва Ўзбекистон Бош прокуратураси қошидаги Солиқ, валюта жиноятлари ва жиноий даромадларни легаллаштиришга қарши курашиш Департаменти қарорига кўра¸ адвокатлик ва нотариал идораларда ички назорат қоидалари жорий қилинди. Бироқ бу қоидалар амалдаги қонунларга зиддир. Чунки, дейди ҳуқуқшунос, "Адвокатура тўғрисидаги қонун"да “адвокатлик сири”, “мижоз сири” деган моддалар бор:\n- Адвокатлик сири¸ мижоз сири деган тушунча бор. Ҳозирда бу бир тийин бўлаяптида. Бу мантиққа тўғри келадига нарса эмас. Биз унинг жиноятини эмас¸ ҳуқуқини ҳимоя қиламизда. Шу жараëнда унинг учун сир бўлган нарсаларни биз қанақасига ошкор қилишимиз мумкин? Сизнинг олдингизга мижоз келсада¸ сиз “Қаердан олдинг шунча пулни?” деб сўрасангиз. У тўлаяптику пул¸ дейди Руҳиддин Комилов.\nЎз овозини эшиттирмаслик шарти билан Озодлик радиосига гапирган бошқа бир тошкентдлик адвокатнинг сўзларига кўра, энди адвокатлик сири ҳақида гап ҳам бўлиши мумкин эмас.\n- Адвокатлик сирига кўра, ҳатто мижознинг адвокатга мурожаат қилиши ҳам сир сақланиши керак. Чунки мижоз адвокатнинг олдига ишонч билан келади. Янги қарорга кўра, биз энди мижознинг даромади қаердан келганлиги, у жиноий фаолиятдан келганми ёки бошқа нарсадан, буларни ҳаммасини аниқлашимиз ва бу ҳақда Ўзбекистон Бош Прокуратураси қошидаги Sолиқ, валюта жиноятларига ва жиноий даромадларни легаллаштириш қарши курашиш Департаментига ҳисобот беришимиз керак бўлади. Менинг фикримча, бу адвокатура тўғрисида қонунга ҳам, қолаверса Ўзбекистон Конституциясига ҳам тўғри келмайди, дейди тошкентлик адвокатлардан бири.\nБу адвокатга кўра, энди адвокатлар мижозни унинг сирлари ошкор қилиниши ҳақида огоҳлантириши лозим бўлади. Иккинчидан¸ дейди у, қўполроқ қилиб айтганда адвокатлар энди “чақимчилик” қилмасалар кун кўрмайдиган бўлди.\nҲуқуқшунос Руҳиддин Комилов ҳам бу фикрларга қўшилади. Унинг фикрича, адвокатлар прокуратуранинг ёрдамчиларига айлантириб қўйилди.\n- Қуйруғига айлантириб қўяяпти¸ қуйруғига. Энди мажбур у ҳисобот беришга. Ҳар бир адвокатлик фирмасида биттадан одам ички назорат бўйича тайинланди. Адвокатура мустақиллиги оëқости қилинаяпти¸ дейди ҳуқуқшунос Руҳиддин Комилов.


МЦФЭР-У — «Sog'liqni saqlashni tashkil etish va boshqarish »\nСоғлиқни сақлаш ва даволаш-профилактика муассасаларини бошқариш тизимида самарали менежмент масалаларига бағишланган ҳар ойлик даврий нашр. Нашр рус ва ўзбек тилларида чиқади.\nЖурнал саҳифаларида соғлиқни сақлашни ва тиббий муассасаларни бошқариш органлари фаолиятини ташкил қилиш соҳасидаги янги қонунчилик ҳужжатлари ва меъёрий-ҳуқуқий ҳужжатлар ҳақида, таҳлилий, ахборот услубий материалларни, жумладан:\n• ДПМ фаолиятини ташкил қилиш,\n• тиббий муассаса менежменти ва маркетинги, иқтисодиёти,\n• ДПМ ҳисоботини режалаштириш ва ҳисобини юритиш,\n• ДПМ да кадрлар иши хусусиятлари ва ходимларни бошқариш,\n• тиббиёт муассасаларининг ваколатли органлар томонидан текширилиши ҳақида материалларни топишингиз мумкин\n• шунингдек, етакчи амалиётчи мутахассисларнинг соғлиқни сақлаш соҳасини тартибга солувчи меъёрий ҳужжатларга шарҳлари ва тушунтиришлари, тиббиёт янгиликлари, журналхонлар саволларига жавоблар ҳам берилади.\nЖурнал соғлиқни сақлашни бошқариш органлари раҳбарлари ва ходимларига, ДПМ маъмурий-бошқарув ходимларига бағишланган.\nДаврийлиги: Ҳар ой, йилига 12та сон\nПараметрлар: 80 бет, 70х108/16\nАдад: 4 050\nСоғлиқни сақлаш вазирлиги,ташкилотлари ва корхоналари раҳбарлари, республиканинг етакчи мутахассислари билан суҳбатлар берилади.\nДПМ фаолиятини ташкил этиш.\nЛавозим йўриқномалари, уставлар, низомлар банки. Даволаш муассасалари фаолиятини ташкил килишнинг умумий масалалари. ДПМ ичидаги хизматлар ва бўлимлар ўзаро таъсирлашуви. Жамоадаги муносабатлар масалалари.\nИқтисодиёт ва молия.\nДаволаш муассасалари фаолиятининг иқтисодий самарадорлигини ошириш йўллари. Хўжалик фаолиятини тахлил килиб. Молияни бошқариш. Нарх ҳосил бўлиши, ходимлар меҳнатини меъёрлаш масалалари ва ҳ.к.\nВопросы контактов с представителями НТБ, Давлат санитария-эпидемиология назорати, Истеъмолчилар ҳуқуқларини ҳимоя қилиш федерацияси ва ҳ.к. вакиллари билан мулоқотлар масалалари.\nМеҳнатга ҳақ тўлаш ва меҳнатни муҳофаза қилиш. Пенсия таъминоти. Даволаш муассасалари ходимлари меҳнатига ҳақ тўлаш ва меҳнатини муҳофаза қилиш, пенсия ҳисоблаш масалалари бўйича маслаҳатлар. ССВ, Молия вазирлиги, солиқ ва касаба уюшмалари органлари мутахассисларининг қонунчиликдаги меҳнатга ҳақ тўлаш ва меҳнатни муҳофаза қилиш, пенсия таъминоти бўйича ўзгаришларга шарҳлари.\nДПМ менежери фаолияти учун зарур республика миқёсидаги янги меъёрий ҳужжатлар шарҳи. ЎзР ССВ буйруқларининг тўлиқ матнлари ва мутахассисларнинг шархлари.\nМутахассислар маслаҳатлари. Ҳамкасблар билан тажриба алмашиниш. Илғор ДПМдан фоторепортажлар, уларнинг раҳбарлари билан суҳбатлар. Даволаш-диагностика, режа-иқтисодий, хўжалик ва кадрлар ишини ташкил филиш бўйича илғор тажрибани ўрганиш ва тарқатиш.\nЎзбекистон Республикасида соғлиқни сақлаш раҳбарларининг ҳар йили мажбурий аттестациядан ўтиши белгилангани боис, мазкур рукнда аттестация пайтида бериладиган саволларга давлат аттестация комиссияси аъзоларининг жавоблари берилади.\nРукнда турли касалликларни даволаш ва ташхислашнинг янги имкониятлари республикамизнинг ихтисослаштирилган марказлари иши мисолида кўриб чиқилади.\nСоғлиқни сақлаш тизимида қабул қилинган янги меъёрий ҳужжатлар, қонунлар, фармонлар билан таништирилади.\nСоғлиқни сақлашда менежмент масалалари.\nСоғлиқни сақлаш ва тиббиётни бошқаришнинг назарий ва амалий жиҳатларини ёритиб берувчи мақолалар берилади.\nАсадов Д.А. – Тошкент Врачлар малакасини ошириш институтининг Соғлиқни сақлашни ташкил қилиш, бошқариш ва иқтисодиёти кафедраси мудири, тиббиёт фанлари доктори, профессор, таҳрир кенгаши раиси\nАхмедова Д.И.- Ўзбекистон Республикаси Соғлиқни сақлаш вазирлиги Республика ихтисослаштирилган илмий-амалий тиббиёт педиатрия маркази директори, тиббиёт фанлари доктори, профессор\nГафуров Б.Г. - Ўзбекистон Республикаси Соғлиқни сақлаш вазирлигининг бош неврологи, Тошкент врачлар малакасини ошириш институтининг неврология кафедраси мудири, тиббиёт фанлари доктори, профессор\nИсмаилов У.С. – Ўзбекистон Республикаси Соғлиқни сақлаш вазирлигининг фан ва ўқув юртлари Бош бошқармаси бошлиғи, т.ф.д.\nХоджибаев А.М. – Ўзбекистон Республикаси Соғлиқни сақлаш вазирининг муовини\nХанапияев Ф.Р. - Ўзбекистон Соғлиқни сақлаш ва фармацевтика ходимлари касаба уюшмаси Республика Кенгаши раиси\nБабаджанов А.С. - «Sog`liqni saqlashni tashkil etish va boshqarish»/«Организация и управление здравоохранением» журналининг бош муҳаррири, Тошкент Педиатрия тиббиёт институтининг кафедра мудири, т.ф.д., профессор\nДПМ иқтисодиёти, режалаштириш, фаолиятини ташкил қилиш соҳасидаги республиканинг етакчи экспертлари. Ўзбекистон Республикаси Соғлиқни сақлаш вазирлиги ходимлари, юристлар, ходимларни бошқариш ҳамда тиббий муассасаларни текшириш масалалари бўйича етакчи мутахассислар.\nЖурнал саҳифаларида соғлиқни сақлашни ва тиббий муассасаларни бошқариш органлари фаолиятини ташкил қилиш бўйича янги қонун ҳужжатлари ва меъёрий-норматив ҳужжатлар, таҳлилий, ахборот тусидаги услубий материаллар, жумладан ДПМ фаолиятини ташкил қилиш, тиббий муассаса менежменти ва маркетинги, иқтисодиёти, режалаштириш, ДПМ ҳисоботи ҳисоби, кадрлар билан ишлаш хусусиятлари ва ДПМ ходимларини бошқариш, тиббиёт муассасаларининг ваколатли органлар томонидан текширилиши масалалари бериб борилади. Шунингдек, етакчи маҳаллий амалиётчи-мутахассисларнинг соғлиқни сақлаш соҳасини тартибга солувчи меъёрий ҳужжатларга шарҳлари ва тушунтиришлари, тиббиёт янгиликлари, журналхонлар саволларига жавоблар билан ҳам танишишингиз мумкин.\nSog'liqni saqlashni tashkil etish va boshqarish №1\nSog'liqni saqlashni tashkil etish va boshqarish №2\nSog'liqni saqlashni tashkil etish va boshqarish №3\nSog'liqni saqlashni tashkil etish va boshqarish №4\nSog'liqni saqlashni tashkil etish va boshqarish №5\nSog'liqni saqlashni tashkil etish va boshqarish №6\nSog'liqni saqlashni tashkil etish va boshqarish №7\nSog'liqni saqlashni tashkil etish va boshqarish №8\nSog'liqni saqlashni tashkil etish va boshqarish №9\nSog'liqni saqlashni tashkil etish va boshqarish №10\nSog'liqni saqlashni tashkil etish va boshqarish №12\nSog'liqni saqlashni tashkil etish va boshqarish №11\nSog'liqni saqlashni tashkil etish va boshqarish №1-2\nSog'liqni saqlashni tashkil etish va boshqarish №3-4\nSog'liqni saqlashni tashkil etish va boshqarish №5-6\n2019 yilga - 396,000.00 сўм 2019 yilning 6 oyga - 198,000.00 сўм 2018 yilga - 336,000.00 сўм 2018 yilining 6 oyga - 168,000.00 сўм


Маҳмуд Мурадов Лигасининг илк турнирига бағишланган матбуот анжумани бўлиб ўтди / Olamsport.com\nМаҳмуд Мурадов Лигасининг илк турнирига бағишланган матбуот анжумани бўлиб ўтди\nТеглар : Маҳмуд МурадовМPL\nХабарингиз бор, UFC промоушенидаги илк жангчимиз Маҳмуд Мурадов ўзининг МPL (Muradov Professional League) лигасига асос солган эди.\nУшбу лиганинг илк турнири пойтахтимиздаги «Юнусобод» спорт мажмуасида ташкил этилади. Жанг оқшоми 22 октябрга белгиланган. Миллий Олимпия қўмитасида мазкур оқшом олдидан матбуот анжумани бўлиб ўтди. Тадбирда МОҚ Бош котиби Ойбек Касимов, лига раҳбари Маҳмуд Мурадов, «Мuradov Leon Team» жамоаси мураббийи Жасур Алижонов ҳамда оқшом жангчилари Шоҳасан Мирзаматов, Баҳодир Бакиев, Рамазон Темиров иштирок этди.\nДастлаб матбуот анжуманида модератор вазифасини бажарган таниқли шарҳловчи Даврон Файзиев лига ва UzReport TV ўртасида шартнома имзоланганилиги ҳамда ташкилот томонидан уюштириладиган барча тадбирлар телеканал томонидан жонли тарзда намойиш этилишини мамнуният ила баён қилиб, сўз навбатини Маҳмуд Мурадовга берди.\n- Аввало, келганингиз учун барчангизга раҳмат айтмоқчиман. Бу ташкилотимизнинг илк матбуот анжумани. Бизнинг лигамиз ёш спортчиларнинг катта ташкилотларга ўтишида кичик трамполин вазифасини ўтайди. Биз нафақат Тошкент, балки Нукус, Самарқанд, Қўқон, Андижон шаҳарларида, умуман бутун мамлакат бўйлаб жанг оқшомлари ўтказишни режалаштиряпмиз.\nИштирокчилар анжуманда йиғилган ОАВ ҳамда мухлисларга миннатдорчилик билдириб, оқшом учун режалари билан ўртоқлашдилар.\nШундан сўнг модератор савол-жавоблар қисмини очиб, сўз навбатини журналист ва мухлисларга берди.\n- Нурсултон Рўзибоев билан шартнома имзоланиши режалаштирилган эди. Рўзибоев билан келишувга эриша олмадингизми?\n- Нурсултон билан муносабатларимиз яхши, афсуски, менимча у Россияда жанг қилади, чунки унинг Москвадаги турнир билан шартномаси бор. Ин Шаа Аллоҳ, уни лигамизнинг кейинги турнирларида кўрсак хурсанд бўламиз.\n- Билишимизча, турнирдан олинган молиявий фойда хайрия ишларига сарфланар экан. Бу ғоя кимдан чиқди?\n- Бу бизнес режа ҳам, бизнес лойиҳа ҳам эмас. Мен аввалари Чехияда юрган пайтларим ёш болаларга ёрдам беришни орзу қилардим. Биз жамоамиз билан турнирдан тушган фойдани болалар уйларига сарфлашни келишиб олдик (сотилган чипталардан тушган фойда назарда тутилмоқда).\n- Кечада фақат маҳаллий ҳакамлар бўладими ёки хорижлик мутахассислар ҳам таклиф этилганми?\n- Чет эллик халқаро тоифадаги ҳакамлар ҳам келишади, маҳаллий ҳакамлар эса уларга ёрдам беради.\nСаволлар узоқ давом этди. Ўз ўрнида Мурадов лиганинг асосий мақсади, келгусидаги режалари ва албатта ўзининг қачон октагонга қайтиши ҳақида гапириб ўтди.\n- Оctagon League турнирларида иштирок этдингиз. Ушбу лига билан жанг учун яна шартномангиз борми?\nШоҳасан Мирзаматов: Айни пайтда фақат Маҳмуд билан шартномам бор, шу шартнома асосида ишлаймиз.\n- Рамазон Темиров олдинги жангини нокаут билан якунлаган эди, бу жангда нечанчи раундда рақибини нокаут қилмоқчи?\n- Ғалаба ҳам, мағлубият ҳам Аллоҳдан. Вазият бўлдими, рақибингизни хатосини кўрганингизда режангизни амалга оширасиз. Йиқилса бахтингиз (кулади). Бу жангда ҳам нокаут қилишга ҳаракат қиламиз.\nШунингдек, жангчиларнинг оқшом учун спорт кийимлари ҳам намойиш этилди. Кечанинг тўлиқ карди маълум. 21 октябрь куни вазн ўлчаш маросими бўлиб ўтади.\nМаҳмуд Мурадов промоушенининг иккинчи турнири тўлиқ карди маълум (Жуфтликлар) 0\n"Muradov Professional League" иккинчи турнирини ўтказади 0


Қўшалоқ совға – Сурхон тонги\nБош саҳифа / Жамият / Қўшалоқ совға\nНоябр 14, 2017\tЖамият Изоҳ қолдириш 713 Кўрилди\nВилоят ҳокими Э.Турдимов Денов туманида сайёр қабул ўтказганда ўнлаб фуқароларнинг мурожаатлари ўша ернинг ўзида ҳал этилганди.\nШулардан бири туманнинг “Намуна” маҳалласида яшовчи, меҳнатга лаёқатсиз Жасур Тўхтаев вилоят ҳокимидан компьютер жамланмаси беришни сўраганди.\nҲокимликнинг жорий йил 8 ноябрдаги 11-01/391-сонли хатига биноан “Сурхон тонги” ва “Заря Сурхана” газеталари бирлашган таҳририяти бош муҳаррири Р.Раҳимова Жасур Тўхтаевнинг уйига бориб, компьютер жамланмасини тантанали суратда топширди. Жасур учун шу кун яна бир қувончли воқеа бўлди. “Микрокредитбанк” туман бўлими паррандачилик соҳасида тадбиркорлик қилиш учун 3,5 миллион сўм маблағ ажратилгани тўғрисидаги ҳужжатни келтириб топширди. Жасур Тўхтаев қўшалоқ совға учун ҳукуматимиз ва вилоят ҳокимлигига ўз миннатдорчилигини изҳор этди.\nОлдинги Дардга дармон бўлиш бахти\nКейинги Тарихий фильмлар ёшларни ватанпарварликка ундайди


сайлов — Minbar\nфракцияси аъзоси Акмал Умирзаковнинг яқинлашиб келаётган парламент сайловлари олдидан депутатликка ўз номзодини илгари суриш истагини билдирган ... кетингни кўтардими дейман. Сайланиш учун камида биласанми қанча сайловчи бўлиш керак бир округда ҳавасманд номзод?! Ўтган сайловда ўртача ...\n29 июл 09:47 Янгиликлар\nсентябрга белгиланган шаҳар думасига сайлов олдидан кузатилаётган қонунбузарликларга қарши норозилик акциясига чиққан 1373 киши қўлга олинди. Оммавий акцияларда фуқароларга ҳуқуқий ... оммавий норозилик акцияларини ўтказиб келмоқда. Улар шаҳар думасига сайлов эркин ўтказилишини, мухолиф номзодларга ҳам унда иштирок этиш имконияти ...\n27 июл 17:53 Янгиликлар\nсиёсий инқироз рўй бермоқда. Москва шаҳри думаси сайловида қатнашишга рухсат берилмаган номзодлар ва уларнинг тарафдорлари оммавий норозилик намойишига чиқди. 300 дан ортиқ намойишчи ушланган. ... оммавий норозилик акцияларини ўтказиб келмоқда. Улар шаҳар думасига сайлов эркин ўтказилишини, мухолиф номзодларга ҳам унда иштирок этиш имконияти ...\n22 июл 11:44 Янгиликлар\nтўплаб жой олди. Мамлакат тарихида энг кам одам қатнашган парламент сайловида ҳисоб-китобни қилган Украина марказий сайлов комиссиясининг хабар ... Вакарчукнинг «Овоз» партияси 6,39 фоиз овоз олган. Олий радага сайлов 21 июл куни бўлиб ўтди, унда сайловчиларнинг 50 фоизи қатнашди. ...\n1 июл 10:50 Мақолалар\nучун ўтган қайта сайловда яна ғолиб чиққан Акрам Имомўғли тарафдорлари қатор тизилиб турган камералар томон шодликдан қичқирар эдилар. Жараённи ёритаётганлар ... кўрсат!». Алоқадор мавзулар: Туркия: Эрдўғон нега қайта сайлов ўтказмоқчи? Турклар не боис президентга қўшимча ваколат беришди? ...\n23 июн 22:11 Янгиликлар\nмаҳаллий ҳокимиятга қайта сайловда мухолифат вакили барибир Истанбул ҳокими бўлди. 23 июнда бўлиб ўтган сайловнинг дастлабки натижаcига кўра Экрем Имомўғли Истанбулнинг ... кўра Экрем Имомўғли Истанбулнинг янги ҳокими бўлади. Тарихий сайловда Эрдўғонга мухолиф ЖХП номзоди Имомўғли 4 688 628 та овоз тўплаган, ...\nпрезидент сайлови куни рухсат берилмаган митинглар уюштиргани учун 957 нафар фуқаро маъмурий жавобгарликка тортилган. Қозоғистон бош прокуратураси маълумотига ... жамоат манфаатлари хизмати бошлиғи Сапарбек Нурпеисов. сайлов куни мухолифат вакиллари Нурсултон шаҳри кўчаларига чиқди, сайловни ...\nИстанбул ҳокими сайлови қайта ўтказилади\n7 май 09:04 Янгиликлар\nмай куни Туркия марказий сайлов комиссияси (МСК) Истанбул ҳокими сайловини қайта ўтказишга қарор қилди. МСК янги сайлов санасини 23 июнь деб белгилади. Эрдўғоннинг партияси ... "очиқчасига диктаторлик" деб атади. Масала тарихи: апрелда маҳаллий сайловда Экрем Имомўғли Истанбулнинг янги ҳокими бўлганди. АКП бу сайловдан ...\nЗеленскийни табриклаш учун Кремлга яна қанча вақт керак?\n23 апр 12:34 Янгиликлар\nВладимир Зеленский Украинадаги президент сайловининг иккинчи турида амалдаги президент Петро Порошенкони катта ҳисобда мағлуб этди. Хорижий давлатлар президентлари уни сайловдаги ғалабаси ... табриклаб қўйган. Виктор Юшенко 2004 йил 26 декабрда президент сайловининг учинчи турида ғалаба қилди. 16 кун ўтгач Марказий сайлов комиссиясининг ...\n18 апр 10:14 Янгиликлар\nмаҳаллий ҳокимиятга сайловдан уч ҳафта ўтиб, 17 апрелда овозларни такроран санаш тугатилди. Ҳисоб-китоб натижаларига кўра Туркия Марказий сайлов комиссияси Экрем ... Экрем Имомўғлини Истанбулнинг янги ҳокими деб эълон қилди. сайловда Эрдўғонга мухолиф ЖХП номзоди Имомўғли 4 169 765 та овоз тўплаган, ...\nХалқ таълим вазирлиги номзодларни умумий ўрта таълим мактаби директори лавозимига тайинлашнинг янги тизимини жорий қилмоқда. Янги тизимга кўра, мактаб директорлари ота-оналар кенгашлари томонидан сайланади.


BMW i3 камераси электрокар ўғрисининг завқланишини тасвирга туширди\n19:02 / 19.05.2016\nBMW i3 автомобилида ўрнатилган видеорегистратор машинани олиб қочган ўғрининг хурсандчилигини тасвирга туширди. Ўғри камеранинг тасвирга олаётганини сезмай, мобил телефон орқали дўстига электрокарнинг фазилатлари ҳақида ҳикоя қилиб кетди. Видео 2016 йилнинг 7 февралида ёзиб олинган ва 11 май куни YouTube порталида намойиш қилинган.\nВоқеа Лондоннинг шимолида содир бўлган. Жиноятчи кўп қаватли уйнинг машиналар турар жойидан электрокарни олиб қочган ва дарҳол дўстига қўнғироқ қилган: "Ошна, у менда, уни бошқариб кетаяпман. Мен ҳеч қачон бундай машинада бўлмаганман! У ҳамма нарсани ортда қолдиради".\nШундан сўнг ўғри машинани олиб қочилган жойга яқин қўя олмаслиги ва уни ошнасининг уйи ёнида қолдирмоқчилигини айтди. У дўстини электрокарни кўриш учун кўчага чақирди. Ўғри шунингдек ўзининг уйи ҳақида гапириб, уерда "четлари қайрилган телевизор" ва "сабвуфер" борилигини айтиб мақтанган.\nПолиция машинани топган ёки топмагани номаълум. Автомобилнинг ўғирланиши уюштирилган, видео эса "вирусли" бўлиши ҳам мумкин.


Обод марказга муносиб туҳфа.\nПрезидентимиз ташаббуслари билан 2019 йил Наманган йили, Наманган тумани эса "Обод марказ" сифатида белгиланди.\nБугун, Наманган тумани "Обод марказ" дастури асосида тубдан янги қиёфа касб этмоқда.\nШундай гўзал ва осойишта кунлардан бирида Наманган туманида 2-сонли давлат нотариал идорасини очилиш маросими ўтказилди.\nҲозирги кунда Наманган туманида иккита нотариал идора мавжуд бўлиб, ушбу нотариал идораларда икки нафар нотариус ва 9 нафар ходим туман аҳолисига ҳуқуқий хизмат кўрсатиб келишмоқда.\nАдлия вазирининг тегишли буйруғи билан Наманган туманида яна бир қўшимча нотариус штат бирлиги жорий этилди.\nУшбу нотариал идоралар томонидан ўтган давр мобайнида жами 6 минг 110 та турли ҳилдаги нотариал ҳаракатлар амалга оширилди.\nШунингдек, фуқароларимизга енгиллик яратиш мақсадида давлат нотариал идоралари нотариуслари томонидан 2019 йилнинг ўтган даври мобайнида жами 120 та сайёр тартибда нотариал ҳаракатлар амалга оширилди.\nНаманган туман аҳолиси учун умумий қиймати 461 млн бўлган ушбу бино янгидан замонавий кўринишда қурилиб, унда фуқаролар учун барча шарт-шароитлар яратилан, янги замонавий техника жиҳозлари ва офис мебеллари билан таъминланган давлат нотариал идораси учун маъмурий бино қуриб битказилди.\nТадбирда вилоят ҳокимлигининг мутасадди ходимлари, давлат бошқаруви органлари, ҳуқуқни муҳофаза қилувчи ва суд идоралари, фуқаролик жамияти институтлари ҳамда ташкилотларнинг масъул ходимлари, фахрийлар, ўқитувчи ва талаба ёшлар, шунингдек оммавий ахборот воситалари вакиллари иштирок этишди.\nНаманган вилоят адлия бошқармаси масъул ходими,\nНаманган вилоят адлия бошқармаси бўлим бошлиғи.


Сентябрь ойида Жаҳон банки дунё мамлакатларининг 2020 йил учун инсон капитали индексини эълон қилганди. Унда Ўзбекистон ҳам қатнашиб, тарихда илк бор 62 фоизлик натижа қайд этди. Таълим сифатини назорат қилиш давлат инспекцияси бошлиғи Улуғбек Ташкенбаевнинг Kun.uz'га тақдим этилган мақоласида бу рейтинг қандай тузилиши, Ўзбекистон натижаси ва кейинги режалари ҳақида сўз боради.\nИнсон капитали индекси қандай аниқланади?\nБу йилги индексга 2020 йил март ойигача бўлган маълумотлар киритилган. Индекс давлатлар ўз фуқароларининг салоҳиятидан қай даражада самарали фойдаланаётганини ўлчашга йўналтирилган, бу орқали мамалакатда келажак авлодга қилинган инвестициянинг самардорлигини ўлчаш имкони яратилади. Таълим ва соғлиқни сақлашга бўлган эътиборсизлик туфайли мамлакат қанча зарар кўриши мумкинлиги ва бу зарар бутун бошли келажак авлодга салбий таъсир этиши ҳам таҳлил қилинади.\nИнсон капитали инсонлар умри давомида тўплаб борадиган билим, кўникма ва саломатликдан иборат, булар инсонга жамиятнинг керакли аъзоси сифатида ўз салоҳиятини руёбга чиқаришга имкон беради.\nЖаҳон банки маълумотларига таянадиган бўлсак, айнан инсон капитали сифати давлатларнинг иқтисодий ривожланиш даражасидаги 30 фоиз тафовутни белгилайди.\n«Инсон капитали индекси» индекси 3та асосий компонентдан иборат:\nомон қолиш даражаси (бугун туғилган боланинг 5 ёшгача яшаш эҳтимоли),\nтаълим (таълим давомийлиги ва сифати),\nсаломатлик (мактаб битирувчиларини меҳнат бозорига меҳнатга яроқли соғлом инсон сифатида чиқиши).\nБу компонентлар 6 та кўрсаткич бўйича: янги туғилган боланинг 5 ёшгача яшаб қолиш эҳтимоли, таълимнинг давомийлиги, таълим натижалари (билим даражаси), сифатли таълим олиш давомийлиги, вояга етган болаларнинг яшаб қолиш даражаси, соғлом ўсиш (нуқсонсиз ривожланаётган болалар улуши) қараб баҳоланади.\nЎзбекистонда бир инсон ўз салоҳиятини ўртача 62 фоиз қўллай олади\nЎзбекистон ўз тарихида илк маротаба 62 фоизлик натижа билан ушбу индекс рейтингига киришга муваффақ бўлди. Яъни пандемиягача бўлган даврда Ўзбекистонда туғилган бола ўзининг маҳсулдорлик салоҳиятини ўртача 62 фоиз қўллай олади деб баҳо берилмоқда. МДҲ давлатлари орасида энг яхши натижа Беларус Республикаси (70 фоиз), Россия Федерацияси (68 фоиз) ва Қозоғистонда (63 фоиз) қайд этилган.\nЎзбекистон олдинги йилларда нега индексда қатнашмаган?\nДунё мамлакатларида инсон капиталини баҳолаш 1990 йиллардан бошланган. Кейинчалик уни аниқлаш механизмлари такомиллаштирилиб, Жаҳон банки томонидан 2018 йилда илк маротаба эълон қилинди. Ўзбекистон бу рейтингдан ўрин олиш учун бир неча йил олдин ҳаракатлар бошланган.\nЖаҳон Банки собиқ президенти жаноб Жим Ёнг Ким давлатимиз раҳбарига Ўзбекистоннинг Инсон капитали лойиҳасида илк қалдирғоч давлатлардан бири сифатида иштирок этишини таклиф этган. Мазкур таклифга биноан Ўзбекистондан инсон капитали лойиҳасига координаторлар этиб Таълим инспекцияси ҳамда Халқ таълими вазирлиги раҳбарлари тайинланган эди.\n2018 йилда эълон қилинган «Инсон капитали индекси-2018» рейтингида Ўзбекистон Республикасининг маълумотлари эълон қилинмаган. Бунда Ўзбекистон томонидан фақат соғлиқни сақлаш ва иқтисодий кўрсатгичлар тақдим этилган ва бу Жаҳон банки томонидан қабул қилинган. Лекин 2017 йилгача Ўзбекистон мактаб ўқувчиларининг билимини аниқлаш учун ўтказилган мониторинг ишлари халқаро стандартларга мос эмаслиги сабабли таълим сифати (ўқувчиларнинг билимини баҳолаш) бўйича тақдим этилган маълумотлар қабул қилинмаган.\nТаълим сифатини яхшилаш учун қилинаётган ишлар доирасида Халқ таълим вазирлиги ва Жаҳон банки билан ҳамкорликда Ўзбекистонни «Инсон капитали индекси» рейтингига киритиш бўйича музокаралар олиб борилди.\nЖаҳон банки вакиллари Ўзбекистоннинг индекс тадқиқотларида биринчи марта иштирок этаётганини ҳисобга олиб, индекс учун маълумотлар тайёрлаш ва халқаро рейтингни аниқлаш учун ташкил қилинадиган синовларни ўтказишда Таълим инспекциясига ишонч билдирилди.\n2019 йилнинг ноябрь ойида Жаҳон банки билан ҳамкорликда халқаро экспертларни жалб қилган ҳолда TIMSS халқаро тадқиқотлари саволлари асосида математика бўйича мактаб ўқувчиларининг билимини ўрганиш бўйича синовлар ташкил этдик. Таъкидлаш жоизки, ушбу синовлар учун амалий кўникма ва мантиқий фикрлашни баҳолашга қаратилган саволлар халқаро тан олинган тестологлар томонидан тузиб берилди. Мазкур синовларда қайд этилган натижалар ҳам Жаҳон банки томонидан Ўзбекистонда инсон капиталини аниқлаш бўйича ўтказилган тадқиқотларда фойдаланилди. Бу албатта ягона индикатор эмас.\nЖаҳон банки томонидан ўтказиладиган ўрганишларда PISA ва PIRLS халқаро тадқиқотлари ҳам муҳим аҳамиятга эга бўлади. Шу сабабли кейинги халқаро тадқиқотларда иштирок этиш бўйича тайёргарлик кўрилмоқда.\n62 фоиз яхши кўрсаткичми?\nЖаҳон банки ўтказган тадқиқотга кўра, Ўзбекистонда янги туғилган 100 нафар боланинг 98 нафари 5 ёшгача яшаб қолади. Бола 18 ёшгача 12 йиллик формал таълимни тамомлаши кутилади. Натижаларга кўра, ўқувчиларнинг ўртача билим кўрсаткичи шкала бўйича 474 баллни ташкил этди. Ўқувчилар томонидан олинган билимлар миқдорини ҳисобга олган ҳолда болаларда ўртача мактаб йиллари 9,1 йилни ташкил этади.\nЯшаб қолиш кўрсаткичи бўйича 15 ёшдаги болаларнинг 87 фоизи 65 ёшгача умр кўришади. Соғлом ўсиш кўрсаткичлари бўйича, мамлакатимиздаги 100 нафар боланинг 89 нафари соғлом ўсишда муаммоларга дуч келмайди. 100 боладан 11 нафари эса ривожланишда сусткашликка учраши, когнитив ва жисмоний нуқсонларга дуч келиши мумкин.\nЖаҳон банки тадқиқотларида стандартлаштирилган тест натижаларига кўра, ўқувчиларнинг билим кўрсаткичи 625 балл энг юқори, 300 балл эса энг паст кўрсаткич деб оладиган бўлсак, Ўзбекистон қайд этган натижани тадқиқотлардаги биринчи иштирок учун яхши натижа сифатида баҳолашимиз мумкин.\nАммо бу кўрсаткичлар 2019 йилнинг ноябрь ойида бизнинг ўқув дастурларимизга яқин бўлган TIMSS халқаро тадқиқотлари саволлари бўйича ўтказилган синовларда қайд этилган натижалар асосида шаклланган. 2021 йилнинг апрель-май ойларида тажриба-синов тариқасида, 2022 йилда эса асосий тадқиқот сифатида ўтказиладиган PISA ва 2021 йилнинг апрель ойида ўтказиладиган PIRLS тадқиқотлари натижалари индексдаги вазиятни ўзгартириши мумкин. Чунки мазкур тадқиқотлар методологияси Ўзбекистон таълим тизимидан анча фарқ қилади. Шунга қарамай, бу тадқиқотларга ҳам етарли даражада тайёргарлик кўриш учун ҳаракат қилинмоқда.\nКутилмаганда келган пандемия барча соҳаларни, таълим тизимини ҳам қийин аҳволга солиб қўйди. Барча давлатлар олдида инсонлар саломатлигини сақлаш учун таълим муассасаларини ёпиш ёки сифатни таъминлаш учун анъанавий таълим беришни давом эттириш каби қийин танлов пайдо бўлди. Аксарият дунё давлатлари эпидемияни жиловлаш учун анъанавий таълим ўрнига масофавий таълимни йўлга қўйишди. Бутун дунёда ҳам масофавий таълим бевосита амалиёт талаб этиладиган қийин соҳаларда қўлланилмайди. Шунинг учун бу ҳолат ривожланган давлатларни ҳам қийин аҳволга солиб қўйди.\nЮНЕСКО томонидан ўтказилган таҳлилларга кўра, 2020 йилда 194та мамлакатдаги таълим муассасаларининг ёпилиши 91 фоиз ўқувчи-талабаларга яъни 1.6 миллиард таълим олувчиларга ўз таъсирини ўтказди.\nЖаҳон банкининг 157та давлатдаги ҳолатлар бўйича таҳлилларига кўра, COVID-19 пандемияси таъсирида, таълим муассасалари тахминан 4 ой давомида ёпиқ ҳолатда қолган бўлиб, масофавий тарзда таълим олиш синфхонада юзма-юз ўтилган дарс каби самарали бўла олмаслиги тахмин қилинмоқда. Масофадан ўқитиш барча ўқувчилар учун бирдек қулай эмаслиги, уларни назорат қилиш қийинроқ бўлиши, алоқа воситаларидаги муаммолар сабабли ўқувчилар билими минимал кўрсаткичдан тушиб кетиш эҳтимоли борлиги, ўқувчиларнинг билимидаги ва ўқиш муддатидаги йўқотишлар кейинчалик иқтисодий даромадларининг ҳам пасайишига олиб келиши мумкинлиги айтилди.\nХусусан, Жаҳон банки таҳлилларига кўра, мамлакатимизда коронавирус пандемияси сабаб, мактабларнинг масофавий тизимга ўтказилиши соҳада 28 фоизлик йўқотишларга олиб келиши мумкин.\nБунинг объектив сабаби сифатида эса масофавий ўқитиш анъанавий дарс каби самарали бўла олмаслиги, масофавий ўқитиш барча ўқувчилар учун бирдек қулай эмаслиги, таълим сифатини назорат қилиш қийинлиги, мавжуд шароитлар ва алоқа воситаларидаги муаммоларни келтириш мумкин.\nЖаҳон банки таҳлилларига кўра болалар анъанавий таълимда ўзлаштирилиши лозим бўлган билимларнинг чорак қисмидан кўпроғини ўзлаштира олмаган. Агарда ушбу бўшлиқни қоплаш бўйича зудлик билан чора-тадбирларни амалга оширмасак, иқтисодиёт ҳар йили ўртача 425 миллион АҚШ доллари миқдорида зарар кўриши мумкинлиги айтилмоқда.\nБугун мактабларда таълим олаётган болалар эртага инсон капитали сифатида меҳнат бозорига кириб боради. Айни шу вақтда таълимдаги бўшлиқлар сабабли, улар ўз вазифаларини бажаришида ортиқча ишчи кучига эҳтиёж сезади. Бу ўз-ўзидан иқтисодий йўқотишларга сабаб бўлади. Бундан ташқари, мазкур ҳолат таълимдаги қашшоқликнинг ҳам ошишига сабаб бўлади. Масалан, пандемия туфайли жорий этилган карантин чоралари сабабли, математика бўйича таълимдаги йўқотишларимиз 3 фоизга ошди. Яъни ўзбекистонлик ўқувчиларнинг математика бўйича ўзлаштиришининг пасайиши 48 фоиздан 51 фоизга юқорилади. Албатта, бунинг олдини олиш учун ҳам зарур чоралар кўрилиши керак.\nТаълим сифатини назорат қилиш давлат инспекцияси бошлиғи.\nЎзбекистонда Инсон капитали индексини аниқлаш учун мактаб ўқувчиларининг билими синовдан ўтказилади\nЎзбекистон Инсон капиталини ривожлантириш лойиҳасини қўллаб-қувватловчи 27 давлат қаторига қўшилди


3 март, 2021, 16:55\nТеглар:Исроил Мадримов | Бектемир Мелиқўзиев | Геннадий Головкин\nБектемир ва Исроил чўққига интилмоқда...\nЗамонавий бокс оламида промоутер ва менежерларнинг аҳамияти, эътибори ҳар қачонгидан юқори. Бу соҳа мутахассислари боксчиларнинг илк қадамидан то мақсадига эришмагунича бўлган даврда уларга ҳамроҳлик қилиб, турли даражадаги жангларни ташкил этиб беради.\nУмуман олганда, ҳар бир боксчининг қанчалар юксак чўққиларни забт этиши бутун бир жамоа, хусусан, менежер ва промоутерларининг қандай ишлашига, хизмат кўрсатишига бевосита боғлиқ.\n- Британиялик журналист Тейлор О’Хиггинс промоутерлар ва менежерларнинг аҳамиятини очиб берар экан, қозоғистонлик машҳур боксчи Геннадий Головкин (41-1-1, 36 КО) ва унинг собиқ промоутерларига ўзбек боксчилари – Бектемир Мелиқўзиев (7-0, 6 КО) ва Исроил Мадримовни (6-0, 5 КО) ўрнак қилиб кўрсатди, - деб ёзади Sports.kz сайти.\nҲақиқатан ҳам, британиялик журналист профессионал бокс оламининг янги юлдузлари бўлиши кутилаётган Бектемир Мелиқўзиев ва Исроил Мадримов жамоасининг ишига жуда юқори баҳо берди.\n- Бектемир Мелиқўзиев ва Исроил Мадримов каби боксчиларнинг промоутерлари қанчалар кучли эканига эътибор беринг. Алик Флоров ва Вадим Корнилов доимо интервьюлар учун очиқ ва тайёр, саҳна ортидаги воқеаларни ҳам рўйи рост айтиб беради. Уларнинг истеъдодли боксчилари эса, Геннадий Головкин билан Германияда бўлгани каби вақтларини бежизга сарф этишмайди, - дея таъкидлади Тейлор О’Хиггинс .\nТаъкидлаш жоизки, Геннадий Головкин замонамизнинг энг зўр профессионал боксчиларидан ҳисобланади. Профрингдаги илк жангини 2006 йилнинг 6 май куни ўтказган қозоғистонлик боксчи фаолияти давомида жами 41 та ғалаба, битта дуранг ва бир мағлубият қайд этган. 36 та учрашувни муддатидан олдин якунлаган.\nГоловкин ўз даврида WBA (2010—2018), WBC (2016—2018), The Ring (2018) чемпиони бўлган. 2018 йилнинг 15 сентябрида Сауль Алваресга қарши WBC, WBА, IBF йўналиши бўйича жаҳон чемпионлиги учун ўтказилган беллашувда фаолиятидаги ягона мағлубиятини қабул қилиб олди.\nКейинчалик ўзини тиклаб олган Головкин, битта ғалабали жангдан сўнг, 2019 йилнинг 5 октябрида Сергей Деревянченкони мағлуб этиб, IBF ва IBO чемпионлигига сазовор бўлди. 2020 йилнинг 18 декабрь куни Камил Шеремета билан тўқнашувда камарларини муваффақиятли ҳимоя қилди.\nЁш боксчилар – Бектемир Мелиқўзиев ва Исроил Мадримов жиддий рақибларга қарши муваффақиятли жанг қилиб, рейтингда тез кўтарилмоқда.\n2019 йилнинг ўрталаридан профессионал жангларда қатнашаётган Бектемир Мелиқўзиев шу пайтгача еттита жангнинг ҳаммасида зафар қучди. Фарғоналик чарм қўлқоп устаси шу жанглардан олтитасини муддатидан олдин якунлаган.\nПрофрингда Бектемирдан ярим йил олдин дебют қилган Исроил Мадримов ҳам жаҳон чемпионлигига даъвогар боксчилардан ҳисобланади. У ҳозиргача олтита жангни ғалаба билан якунлади. Рақибларини беш марта нокаутга туширган.\nВадим Корнилов менежерлик қилаётган бу боксчилар жорий йилда нуфузли жангларда иштирок этишга тайёргарлик кўрмоқда.\nЧемпионликка энг яқин ўзбек боксчилари кимлар? (Таҳлил)


Норвегияда викинглар мактаби очилади\n13:46 / 04.08.2015\nОсло шаҳридан 150 км ғарбда жойлашган Норвегия қўшимча таълим коллежи викинг бўлишни истаганлар учун махсус дастур очади. Бу ҳақда TheLocal.no ресурси хабар бермоқда.\nДастур қилиқ тоблаш, эшкак эшиш, кулолчилик, дурадгорлик, заргарликни ўз ичига олади. Талабалар, шунингдек, сомон билан том ёпишни ўрганади. Бундан ташқари, уларга викинлар урф-одатлари, масалан, қурбонлик қилиш ўргатилади.\nКоллеж директори Арве Хусбюнинг маълум қилишича, муассаса дастур бўйича кўплаб мурожаатномалар олган. Кимлардир сериаллар таъсирида викинглар маданиятига қизиқиб қолган бўлса, бошқалар касб-ҳунар ўрганишга қизиқмоқда.